title: Yövalvoja

text:
Raphealin ollessa matkalla Merryweatherin luokse hän saa puhelun Leonardolta, joka haukkuu hänen käytöstään. Puhelun myötä Raphael ei saa kiinni rikosjengiä, jotka murtautuivat Merryweatherin kotiin. Hän kuulee vielä laukauksen ja ryntää talon sisälle huomatakseen Merryweatherin makaavan lattialla puolikuolleena. Mies pyytää Raphaelia kostamaan kuolemansa ja ottamaan vanhan asunsa, jottei hänen perheensä löytäisi sitä. Raphaelin saatua ohjeet Merryweatherin piilopaikkaan, hän löytää Yövalvojan asun, aseet ja moottoripyörän kirjahyllyjen takana olevasta salaovesta.
Raphael lopulta otti Yövalvojan roolin TMNT-elokuvassa, jossa hän kierteli öisin New Yorkin katuja moottoripyörällä. Kukaan hänen veljistään ei tiennyt Raphaelin salaista henkilöllisyyttä ja Michelangelo piti Yövalvojaa loistavana sankarina innostuessaan muistelemaan menneitä aikoja, kun taas Donatello piti sankarin käytöstä tarpeettomana toimia omankädenoikeuden harjoittajana. Casey Jones kuitenkin tunnisti Raphaelin Yövalvoja-asusta huolimatta, kun kaksikko oli estämässä ryöstäjiä karkaamasta. Tilanteen jälkeen Raphael kertoo Caseylle veljellisistä tunteistaan Leonardoa kohtaan ja yrittää selvittää heidän riitansa. Myöhemmin Raphael löytää yhden Max Wintersin etsimistä kolmestatoista hirviöistä, joka on aiheuttanut paikallisessa ruokabaarissa kaaosta murtautumalla ruokavarostoon syömään jäistä lihan palaa. Raphael saapuu kuppilaan tarkastamaan tilanteen ja erehtyy pitämään otusta harmittomana, joka kuitenkin hyökkää hänen kimppuunsa, jonka myötä he heittelevät toisiaan pitkin keittiötä. Raphael heittää savukuulan otuksen suuhun, jonka myötä hän pääsee siitä eroon.


title: Yövalvoja

text: Leonardo huomaa Yövalvojan ravintolan lähettyvillä ja päättää seurata häntä. Hän haastaa Yövalvojan kaksintaistoon ja alkaa saarnaamaan hänelle omankädenoikeudesta. Raphael jää alakynteen painavan asunsa vuoksi ja Leonardo onnistuu lyömään hänet kumoon, jonka seurauksena hänen kypäränsä putoaa päästä pois. Leonardo huomaa Yövalvojan olevan veljensä Raphael ja kaksikko jatkaa taisteluaan siihen asti kunnes Raphael suutuspäissään on tappaa Leonardon. Huomattuaan raivon sokaisseen hänet, Raphael lähtee karkuun, mutta saa pian kuulla, kun jalkaninjat sieppaavat Leonardon. Raphael yrittää vielä juosta jalkaninjojen perään, mutta he ehtivät paeta pakettiautollaan. Raphael kertoo tapahtuneesta Tikulle, joka järjestää muiden Turtlesien, sekä Aprilin että Caseyn kanssa pelastusoperaation Leonardon pelastamiseksi. Elokuvan lopuksi Raphael päätti lopettaa Yövalvojan roolin.


title: Gibson

text: Gibson voi tarkoittaa seuraavia:


title: Timo Grönlund

text: Timo Tapio Grönlund (s. 6. tammikuuta 1954 Tampere) on suomalainen meloja, joka kilpaili kanadalaiskanootilla. Hän kilpaili kansainvälisellä tasolla 1970–1980-luvulla ja edusti seuratasolla Pirkka-Melojia ja Tampereen Vihuria.


title: Timo Grönlund

text: Grönlund karsiutui Montrealin olympialaisissa 1976 välierissä kanadalaisyksiköiden 500 metrillä ja keräilyerissä 1 000 metrillä. Moskovassa 1980 hän sijoittui kuudenneksi sekä 500 että 1 000 metrillä. Los Angelesin olympialaisissa 1984 hän oli neljäs 1 000 metrillä ja viides 500 metrillä. Soulissa 1988 hän karsiutui 500 metrillä välierissä ja 1 000 metrillä keräilyerissä.


title: Timo Grönlund

text: MM-kilpailuissa Grönlund sijoittui kanadalaisyksiköissä 500 metrillä kahdeksanneksi ja 1 000 metrillä seitsemänneksi vuonna 1973, 1 000 metrillä kuudenneksi ja 10 000 metrillä viidenneksi 1975 sekä 10 000 metrillä neljänneksi 1983. Hän saavutti nuorten EM-pronssia yksiköiden 500 metrillä vuonna 1971. Pohjoismaiden-mestaruuskilpailuissa hän voitti 18 kultamitalia vuosina 1973–1988.


title: Timo Grönlund

text: Grönlund voitti yhteensä 85 Suomen-mestaruutta, joista yksi tuli maratonmelonnasta. Kanadalaisyksiköissä hän voitti mestaruuden 500 metrillä vuosina 1971–1986 ja 1989–1990, 1 000 metrillä 1970–1986 ja 1988–1990 sekä 10 000 metrillä 1971–1986 ja 1988–1990.


title: Timo Grönlund

text: Timo Grönlundin serkku Lasse Grönlund voitti 21 Suomen-mestaruutta kanadalaiskaksikoissa, muun muassa Timo Grönlundin parina vuosina 1970–1975.


title: Seututie 486

text: Seututie 486 johtaa Puhoksesta valtatien 6 liittymästä Kiteen keskustan kautta Tohmajärvelle, jossa se risteää valtatien 9 kanssa. Täältä se johtaa liikenneympyrään, josta lähtevät myös tiet 494, 4941 ja 4940, ja matkalla on myös rautatien tasoristeys. Tie kulkee Jouhkolan, Akkalan ja Riikolan kautta. Tien pituus on noin 15 kilometriä.


title: Seututie 486

text: Tie on kestopäällystetty, nopeusrajoitus on enimmäkseen 80 km/h.


title: Sven

text: Sven on skandinaavinen miehen etunimi, joka merkitsee "poikaa", "nuorukaista". Nimi on ollut käytössä jo keskiajalla, ja se on ollut myös muutamilla Ruotsin, Norjan ja Tanskan kuninkailla. Suomessa nimestä ovat käytössä myös muunnelmat Soini ja Veini.


title: Sven

text: Vuoden 2009 loppuun mennessä nimi Sven on Suomessa annettu Väestörekisterikeskuksen tietojen mukaan 6 859 miehelle sekä muutamalle naisellekin. Suomenruotsalaisen kalenterin mukaan Svenin nimipäivä on 21. elokuuta, samana päivänä, jolla Soini ja Veini ovat suomenkielisessä kalenterissa.


title: Smoker

text: Smoker (jap. スモーカー) on One Piece manga- ja animesarjassa Merivoimien eversti, ja myöhemmin kommodori . Hän on syönyt logia-ryhmään kuuluvan pirunmarjan, savusavumarjan, joka antoi hänelle voiman muuttua savuksi. Savu-voimiin liittyy myös Smokerin tapa polttaa sikaria, hänen tapauksessaan kahta yhtä aikaa. Hänellä on myös suuri sikarivarasto takkinsa alla. Hän pitää selässään jitteniä, japanilaisten lainvalvojien historiallista asetta, joka on omiaan mm. pamputtamiseen. Sen päässä on merikiveä. Smokerilla tiedetään olevan myös omalla savullaan kulkeva moottoripyörän tapainen kulkuväline.


title: Smoker

text: Smoker nähtiin ensimmäisen kerran kaupungissa nimeltä Loguetown, joka sijaitsee aivan Grand Line - virran liepeillä.. Hän oli paikan pelätyin lainvalvoja, ja hän takuuvarmasti sai jokaisen rikollisen nalkkiin. Mangassa Smokerin syytä ei kerrottu, miksi Loguetown oli hänen tukikohtansa, mutta animessa tähän luotiin selitus sijoittamalla nuori Smoker todistamaan merirosvokuningas Gol D. Rogerin teloitusta 24 vuotta sitten nykyisestä ajasta. Kenties Smoker sai tästä halun poistaa jatkossakin rikollisuuden Loguetownista...


title: Smoker

text: Sattuipa kerran niin että sarjan päähenkilö, Monkey D. Luffy miehistöineen päätti poiketa Loguetownissa, saarella joka oli merirosvokuninkaan synnyin- ja kuolinpaikka. Luffy kiipesi Rogerin teloituslavalle, jossa hänet vangitsi jalkapuuhun Buggy-klovni. Buggy halusi teloittaa Luffyn jotta saisi kostettua Luffylle tappionsa. Tapahtuma ikävä kyllä herätti laajalti huomiota, myös Smokerin. Buggyn miekan jo miltei leikatessa Luffyn kaulan poikki tämä vain hymyili kuolemanhetkellään, mikä muistutti Smokeria Rogerista, joka hymyili myös ennen kuolemaansa. Salamaniskun poltettua mestauslavan päätti Smoker henkilökohtaisesti päästää päiviltä kuolemaa uhmaavan Luffyn. Se melkein onnistuikin, kunnes Luffyn isä, Monkey D. Dragon tuli väliin ja Olkihattupiraatit pääsivät karkuun. Smoker vannoi katkerana vangitsevansa Olkihatut, jonain päivänä.


title: Smoker

text: Alabastan kuningaskunnassa Smoker nähdään taas, Tashigi mukanaan. Rantauduttuaan, Smoker ja Tahigi päättivät käydä satamakaupunki Nanohanan Spice Bean ravintolassa, tutkimassa kesken ruokailun kuolleen asiakkaan tapausta. Asiakas, toisin sanoen Luffyn velipuoli Portgas D. Ace, ei ollutkaan kuollut, vaan nukahtanut varoittamatta. Smokerin saavuttua paikalle, hän tunnisti Acen heti Valkoparran alipäälliköksi. Acen ollessa merirosvo, täytyi Smokerin toteuttaa velvollisuutensa ja vangita hänet. Taistelun ollessa alkamaisillaa, paukahtaa Luffy gumigumiraketillaan ovesta ja heittää varomattomat SMokerin ja Acen, seinästä läpi. Huomattuaan Luffyn, Smokerin kiinnostus vaihtuu Luffyyn (hän työntää Acen vain maahan ja kulkee tämän ylitse Luffya nappaamaan. Tämä kuitenkin mättää ruuat suuhunsa ja pakenee toisen kerran SMokerilta. Alkaa kiivas takaa-ajo joka melkein päättyy Luffyn kiinnijäämiseen, mutta, Ace pelastaa hänet tulituli-voimillaan. Ace sanookin Smokerille ettei heidän voimillaan ottelu näe lopputulosta.


title: Smoker

text: Toisen kerran Smoker apurineen tavataan Rainbasen kaupungissa. Hän ja Tashigi poikkesivat eräässä ravintolassa lasillisilla. Luffy -jälleen kerran tulee paikalla -ja lähtee maksamatta ostoksiaan. Smoker jahtaa Olkihattuja Alabastan taustapirun, kruunun kaapparilordi sir Crocodilen Rain Dinners -kasinoon. Siellä Olkihatut valitsivat "piraatti-paikan" "VIP-paikan" sijasta, ja päätyivät selliin. Myös Smoker jäi samaan selliin kiinni -mikä tuottikin erittäin mukavan kohtaamisen merirosvojen ja lainvalvojan välillä. Häkki oli tehty merikivi-nimisestä mineraalista, joka vie pirunmarjavoimat. Crocodilenn kanssa käytyjen kiivaiden keskustelujen jälkeen huone alkoi täyttyä vedestä ja banaanikrokotiileista. Olkihattujen Sanji saapui pelastamaan porukkaansa, mutta hänkin joutui veden valtaan. Luffy käski miehistönsä Roronoa Zoroa pelastamaan Smokerin, koska pirunmarjavoimaiset eivät osaa uida. Kiitollisena tästä Smoker "antoi" Olkihattujen paeta.


title: Smoker

text: Hänet nähdään viimeisen kerran Alabastassa siivoamassa rikollisorganisaatio Baroque Worksin jälkiä. Hän kiskotutti sateentekoaluksen pois tuomasta pahaa mainetta Alabastan kuninkaalle. Tämän jälkeen hän vastaanotti Tashigin takaisin taistelustaan ja kehotti tätä tulemaan vahvemmaksi.


title: Smoker

text: Enies Lobbyn tapahtumien jälkeen Smoker nähtiin ohimennen hänen napattuaan 55 miljoonan berryn merirosvon. Tashigi toi hänelle ilmoituksen Olkihattujen kasvaneista palkkioista ja Smoker vannoi nappaavansa heidät Grand Linen viimeisellä puoliskolla, Uudessa maailmassa.


title: Smoker

text: Huomattavasti suurempi rooli Smokerilla oli Valkopartapiraatit vastaan Merivoimien päämaja ja kruunun kaapparilordit -sodassa. Hänet kutsuttiin merivooimien päämajaan, Marinefordiin, kuten muutkin tärkeät merisotilaat, todistamaan Portgas D. Acen teloitusta ja varmistamaan ettei teloitus epäonnistu. Kuitenkin Valkopartapiraatit pääsivät merisotilaiden suojauksen läpi pelastamaan Acea, kuten velipuolensa Luffykin. Smoker asettui Luffya vastaan ja vangitsi tämän jittenillään. Luffyyn syvästi rakastunut Boa Hancock tuhosi Smokerin jittenin, ja aloitti taistelun liittolaistaan vastaan... Kahden vuoden aikahypyn jälkeen Smoker on saanut Vara-amiraalin paikan.


title: Smoker

text:
Smokerillä on harmaat, taakse vedetyt hiukset, hänen vartalonsa on hyvin lihaksikas ja hänellä on varmat silmät sekä vähän partaa. Hän pukeutuu valkoiseen avotakkiin jossa on vihreää turkista ja jonka selkämyksessä lukee kanjilla 正義, oikeus. Lisäksi hänellä on siniset housut ruskealla vyöllä. Poltettuaan sikarinsa, hän vaihtaa ne takkinsa alla oleviin uusiin sikareihin.
Smoker pitää luotettavimpana apulaisenaan pursimies Tashigia, josta myöhemmin tulee aliluutnantti. Luonteeltaan Smoker on hyvin vakava, äreä, peloton ja periksiantamaton. Hän on myös hyvin rauhallinen sekä fiksu tapaus, eikä suutu muuta kuin Tashigin tai Luffyn törttöilemisestä.
Häntä voisi kuvastaa 1800- luvun kylmät monimiljonäärit.


title: MAG

text: Kirjainlyhenne MAG voi tarkoittaa seuraavia asioita:


title: Punanaamatimali

text: Punanaamatimali ("Liocichla phoenicea") on Etelä-, Kaakkois- ja Itä-Aasiassa tavattava pyrstötimaleihin kuuluva varpuslintu.


title: Punanaamatimali

text: Kooltaan punanaamatimali on 23–24 cm. Laji on väritykseltään pääosin oliivinruskea. Naama ja siivet ovat väriltään kirkkaan punaiset ja siivissä on myös ruskeaa väriä, joka näkyy parhaiten linnun ollessa lennossa. Punanaamatimalin pyrstö on musta ja pyrstön reunat ovat oranssit.


title: Punanaamatimali

text: Punanaamatimalia tavataan alueelta, joka ulottuu Intiasta, Kaakkois-Aasiaan ja Kiinaan. Lajin elinympäristöä ovat subtrooppisten metsien aluskerrokset ja metsien reunamaiden tiheiköt. Punanaamatimali on vuoristoinen laji ja sen elinympäristöt sijaitsevat yleensä 1 200–2 200 metrin korkeudella merenpinnasta. Talvisin lajia tavataan myös matalammalla kasvavista metsistä.


title: Punanaamatimali

text: Punanaamatimali on melko arka lintu ja piileskelee metsien sisäosissa. Ravintonaan laji käyttää marjoja, siemeniä sekä hyönteisiä. Linnun pesimäkausi kestää toukokuulta heinäkuulle. Punanaamatimalit rakentavat kuppimaisen pesänsä sammalista ja ruohoista. Naaras munii kahdesta neljään sinistä munaa.


title: 3. Liga -kausi 2008–2009

text: 3. Liga-kausi 2008–2009 oli Saksan jalkapallon kolmossarjan, 3. Ligan, ensimmäinen kausi. Kauden mestaruuden voitti 1. FC Union Berlin, joka nousi Fortuna Düsseldorfin kanssa 2. Bundesliigaan.


title: Philipp Eng

text: Philipp Eng (s. 28. helmikuuta 1990 Salzburg) on itävaltalainen moottoriurheilija.


title: Philipp Eng

text: Kilpailtuaan karting-sarjoissa vuosina 2003–2006 hän siirtyi Formula ADAC BMW -sarjaan vuonna 2006. Hän voitti sarjan mestaruuden vuonna 2007. Vuonna 2008 Eng kilpaili Saksan Formula 3 -mestaruussarjassa. Seuraavana vuonna hän kilpaili F2-luokassa voittaen yhden kilpailun, ollen ensimmäinen itävaltalainen F2-voittaja sitten Jo Gartnerin ja Paun GP:n vuonna 1983. Eng jatkoi F2-sarjassa kaudella 2010. Hän saavutti kolme voittoa ja 6 sijan MM-taulukossa. Eng on testannut myös Ocean Racing Technologyn autoa. Vuonna 2011 Eng ajoi ADAC GT Masters-sarjassa yhteensä 11 kilpailua. Vuodesta 2012 Eng on ajanut Porsche Supercup-sarjaa. Vuonna 2015 Eng onnistui voittamaan sarjan mestaruuden.


title: Dema

text: William de Mattia, taiteilijanimeltään Dema (s. 28. huhtikuuta 1983 Criciúma, Santa Catarina, Brasilia) on brasilialainen jalkapalloilija. Hän on pelipaikaltaan keskikenttäpelaaja tai oikea laitapuolustaja.


title: Dema

text: Dema pelasi kotimaassaan Brasiliassa Figueirensen joukkueessa ennen siirtymistään Kreikkaan Skoda Xanthin joukkueeseen vuonna 2005. Dema pelasi Kreikassa vuoteen 2007 saakka käyden välillä lainalla divisioonajoukkue Kastoriassa.


title: Dema

text: Vuonna 2008 Dema palasi Brasiliaan alasarjajoukkue Santa Cruziin, mistä hän siirtyi seuraavana vuonna Marcílio Diasin riveihin. Suomeen Dema tuli 2009 Ykkösessä pelaavan PoPan joukkueeseen, missä hän pelasi 24 ottelua ja teki kuusi maalia. Kaudeksi 2010 hän siirtyi liigaseura Tampere Unitediin lainalle. Elokuussa 2010 Dema siirtyi HJK:hon vahvistamaan seuran rivejä euro-otteluihin. Kauden 2011 Dema aloitti omistajaseurassaan PoPa:ssa, mutta siirtyi kesän 2011 siirtoikkunan viime hetkillä vahvistamaan Hakaa loppukaudeksi.


title: Jamaikan maanjäristys 1692

text: Jamaikaa koetteli 7. kesäkuuta 1692 maanjäristys, jonka seurauksena suuri osa Port Royalin kaupungista vajosi mereen. Vedenalaisissa arkeologisissa kaivauksissa löydettiin taskukello, joka oli tehty 1600-luvulla. Sen viisarit olivat pysähtyneet 11:43, mistä pääteltiin järistyksen tarkka tapahtumisaika. Myös silminnäkijälausunnot vahvistavat ajankohdan.


title: Jamaikan maanjäristys 1692

text: Järistys sai aikaan maanvyörymiä ja tsunamin.


title: Hukkaääni

text:
Hukkaääni on vaaleissa annettu ääni, joka käytetystä vaalitavasta johtuen ei vaikuta ratkaisevasti lopputulokseen. Niitä voi syntyä kahdella tavalla:
Näiden perusteella hukkaääni määritellään kahtalaisesti:


title: Hukkaääni

text: Korkea äänikynnys todennäköisesti lisää ensimmäisen tyypin hukkaäänten määrää.


title: Hukkaääni

text: Vaalitapaa, jossa hukkaäänien osuus jää pieneksi, voidaan pitää toivottavana oikeudenmukaisuuden tavoittelemiseksi sekä siksi, etteivät äänestäjät kokisi joutuneensa syrjään hallinnosta tai menettäisi luottamustaan demokratiaan. Hukkaäänien vastustajien kehittämiä vaalitapoja ovat siirtoääni ja IRV (instant-runoff voting). Näiden vaalitapojen vastustajat vetoavat siihen, että kaikilla vaalitavoilla syntyy hukkaääniä, ellei tulos ratkea täsmälleen yhden äänen erolla. Toinen peruste on, että yksikään annettu ääni ei mene hukkaan, vaan lähettää poliittisen signaalin, joka otetaan huomioon seuraavia vaaleja valmisteltaessa.


title: Hukkaääni

text: Vaalikampanjan aikana johtava ehdokas tai puolue saattaa kehottaa vähemmän suosittujen ehdokkaiden tai puolueiden kannattajia äänestämään taktisista syistä oman ehdokkaansa sijasta itseään, jotta heidän antamansa äänet eivät mahdollisesti menisi hukkaan. Joissakin vaalitavoissa taas vähemmän suosittujen ehdokkaiden voi olla mahdollista käyttää loogisesti samaa argumenttia päinvastaiseen vaalitulokseen päästäkseen.


title: Hukkaääni

text: Kaksipuoluejärjestelmän vallitessa nimitystä "hukkaääni" ei tavallisesti käytetä toiseksi sijoittuneen ehdokkaan, vaan yleensä kolmanneksi tai sitä alemmaksi sijoittuneiden ehdokkaiden saamista äänistä. Tämä on perua Duvergerin laista, joka kuvaa kaksipuoluejärjestelmän institutionalisoitumista.


title: Hukkaääni

text: Otetaan esimerkiksi vaali, jossa ehdokas A saa 6000, ehdokas B 3100 ja ehdokas C 701 ääntä.


title: Hukkaääni

text: Jos on kyseessä yksittäisen paikan täyttäminen ja käytetään enemmistövaalitapaa, ehdokas A tulee valituksi saamallaan ehdottomalla enemmistöllä äänistä. Tällöin hukkaääniä ovat:


title: Hukkaääni

text: Jos sama äänestystulos saavutetaan vaaleissa, joissa valitaan 12 edustajaa D'Hondtin menetelmällä, kun ehdolla ovat puolueet A, B ja C, paikat jakautuvat näiden kesken suhteessa 8/4/0. Hukkaääniä ovat:


title: Hukkaääni

text: Yksittäistä paikkaa täytettäessä enemmistö äänistä menee laajemmassa merkityksessä joka tapauksessa hukkaan, ellei hyväksyttäviä ääniä saaneita ehdokkaita ole täsmälleen kaksi ja ellei tällainen vaali ratkea yhden äänen erolla. Toinen poikkeus on se, että ehdokkaita on vain yksi, ja tämä saa ainoan vaalissa annetun äänen (tai jos ainoa ehdokas saa yhden äänen enemmän kuin on annettu tyhjiä ääniä, jos (joissakin vaaleissa noudatettu) vaalitapa edellyttää näiden laskemista mukaan tulokseen). Useita paikkoja täytettäessä, erityisesti kun käytetään suhteellista vaalitapaa, hukkaäänien osuus on pienempi kuin yksittäistä edustajaa valittaessa.


title: Thibaud Gaudin

text: Thibaud Gaudin (n. 1229 – 26. huhtikuuta 1293) oli Temppeliherrojen ritarikunnan suurmestari elokuusta 1291 lähtien aina kuolemaansa saakka.


title: Thibaud Gaudin

text: Thibaud Gaudinin elämästä ei tiedetä kovin paljon. Hän syntyi aatelisperheeseen, joko Chartresin tai Blois'n alueella Ranskassa. Ennen vuotta 1260 hän aloitti palvelemisensa Temppeliherrain ritaristossa, koska tällöin hän joutui vangiksi Tiberiasin taistelussa. Hurskautensa tähden hän sai itselleen lisänimen "munkki Gaudin".


title: Thibaud Gaudin

text: Thibaud Gaudinin edeltäjä ritarikunnan suurmestarina oli Guillaume de Beaujeu ja hänen seuraajansa oli ritarikunnan viimeinen suurmestari Jacques de Molay.


title: Löyly löi

text: Löyly löi on Juice Leskisen säveltämä ja sanoittama kappale vuodelta 1975. Se ilmestyi Juice Leskinen & Coitus Intin esittämänä singlenä, b-puolella ”Seminoloogie boogie woogie”. Singlellä kappaleen esittivät Juice Leskinen (laulu), Mikko Alatalo (taustalaulu), Pena Penninkilammi (urut ja taustalaulu), Eetu Tuominen (sähkökitara ja taustalaulu), Juuso Nordlund (basso), Jukka "Juke" Aronen (rummut) ja Jarno Sinisalo (klavikordi). Sovittajana oli Juice Leskinen. Samaan aikaan Coitus Int julkaisi toisenkin singlen, ”Se oli jautaa” b-puolellaan ”Tarzanin kalsarit”.


title: Löyly löi

text: Kappaleen syntyyn vaikutti Helsingin Sanomien kriitikon Lauri Karvosen esittämä mielipide, että "ä-, ö-" ja "y"-vokaalit eivät sovi lauluihin ja siksi suomenkielinen kappale ei voi menestyä Eurovision laulukilpailussa. Leskisen mielestä tämä oli ”paskapuhetta”, minkä hän halusi osoittaa tekemällä kappaleen nimeltä ”Löyly löi”.


title: Huelgas Ensemble

text: Huelgas Ensemble on Paul Van Nevelin Schola Cantorum Basiliensisissa vuonna 1970 perustama yhtye. Se erikoistui alun perin nykymusiikkiin, mutta on sittemmin keskittynyt keskiajan ja renessanssin musiikkiin. Kokoonpanon ohjelmistoon on usein kuulunut tuntemattomia teoksia muiden muassa Nicolas Gombertilta, Claude Le Jeunelta, Johannes Ciconialta ja Pierre de Manchicourt'lta. Yhtye on julkaissut yli 50 levytystä mm. Sony- ja Harmonia Mundi -levymerkeille. Se on palkittu useaan otteeseen. Se sai nimensä luostarilta lähellä Burgosia.


title: Hannele Segerstam

text: Anna-Liisa Hannele Segerstam (o.s. Angervo; s. 19. elokuuta 1943 Mikkeli) on suomalainen viulisti. Hän kirjoitti ylioppilaaksi Helsingin Suomalaisesta Yhteiskoulusta 1961. Viulunsoiton hän aloitti nelivuotiaana Dina Enderin oppilaana ja jatkoi sitten Sibelius-Akatemiassa Irma Salmela-Suurpään ja Arno Granrothin oppilaana vuoteen 1961. Ensikonserttinsa hän piti 18-vuotiaana Helsingissä 1962, ja se oli suuri arvostelumenestys.


title: Hannele Segerstam

text: Ensikonserttinsa jälkeen Segerstam opiskeli Pariisissa Leon Nauwincin oppilaana ja vuoden 1962–1963 Pariisin konservatoriossa Henry Merckelin luokalla. Tätä seurasivat vuosina 1963–1965 opinnot Asla-stipendiaattina New Yorkissa Juilliard School of Musicissa, jossa hän suoritti diplominsa opettajanaan Louis Persinger. Myöhemmin hän täydensi vielä opintojaan Ivan Galamianin ja Endre Wolfin johdolla.


title: Hannele Segerstam

text: Segerstam voitti palkinnon ensimmäisessä valtakunnallisessa Kuopion viulukilpailussa vuonna 1967.


title: Hannele Segerstam

text: Pohjoismaiden lisäksi hän on konsertoinut laajalti Euroopassa sekä Australiassa ja Uudessa-Seelannissa. Ohjelmiston painopiste on ollut 1900-luvun musiikissa. Hän on kantaesittänyt monien suomalaisten säveltäjien teoksia. Aviomiehensä Leif Segerstamin lisäksi näitä ovat Erik Bergman, Per-Henrik Nordgren, Eero Hämeenniemi, Jyrki Linjama, Esa-Pekka Salonen ja Magnus Lindberg).


title: Hannele Segerstam

text: Suomen Kansallisoopperan orkesterissa Hannele Segerstam toimi 1965–1967 aluksi ensiviulistina ja sitten 2. konserttimestarina. Syksyllä 1967 hänet valittiin Radion sinfoniaorkesterin 2. konserttimestariksi Paavo Berglundin ylikapellimestarikaudella. Syksyllä 1978 hänet valittiin 1. konserttimestariksi Kansallisoopperan orkesteriin, mutta hän palasi pian takaisin RSO:hon. Siellä hän toimi 3. ja sitten 2. konserttimestarina aina vuoden 1999 loppuun asti.


title: Hannele Segerstam

text: Hän on toiminut viulunsoiton opettajana Sibelius-Akatemiassa ja Länsi-Helsingin Musiikkiopistossa


title: Hannele Segerstam

text: Juryn jäsenenä hän on ollut Kansainvälisissä Jean Sibelius -viulukilpailussa vuosina 1990 ja 2000, Pohjoismaisissa kamarimusiikkikilpailuissa Kööpenhaminassa 1995, Kuopion viulukilpailussa 1977 ja 1985, Jyväskylässä Juhani Heinosen viulukilpailuissa 2003 ja EBU:n Nuorten Solistien kilpailun Suomen finaalissa 2002.


title: Hannele Segerstam

text: Yleisradiolle hän on tehnyt useita radio-ohjelmia mm. 1900-luvun tärkeimmistä viuluteoksista.


title: Hannele Segerstam

text: Hannele Segerstam oli naimisissa kapellimestari, säveltäjä Leif Segerstamin kanssa 1964–1999. Heillä on kaksi lasta. Hannele Segerstamin vanhemmat olivat professori Kyösti Angervo ja lausuntataiteilija Piippa Heliö-Angervo. Hänen sisarensa on oopperalaulaja Heljä Angervo.


title: Vjatšeslav Butsajev

text: Vjatšeslav Butsajev (s. 13. kesäkuuta 1970 Toljatti) on entinen venäläinen jääkiekkoilija. Hänet valittiin Neuvostoliiton ja Venäjän jääkiekon kunniagalleriaan vuonna 1992. Butsajev voitti jääkiekon olympiakultaa IVY:n joukkueessa vuonna 1992.


title: Jevgeni Davydov

text: Jevgeni Vitaljevitš Davydov (, s. 27. toukokuuta 1967, Tšeljabinsk) on entinen neuvostoliittolainen jääkiekkoilija. Hänet valittiin Neuvostoliiton ja Venäjän jääkiekon kunniagalleriaan vuonna 1990.


title: Igor Dmitrijev (jääkiekkoilija)

text: Igor Dmitrijev (19. lokakuuta 1941 - 21. joulukuuta 1997) oli neuvostoliittolainen jääkiekkoilija ja valmentaja. Hänet valittiin Neuvostoliiton ja Venäjän jääkiekon kunniagalleriaan vuonna 1974. Peliuransa lisäksi Dmitrijev valmensi muun muassa Neuvostoliiton miesten jääkiekkomaajoukkueen kakkosvalmentajana Viktor Tihonovin kanssa.


title: Juri Fjodorov

text: Juri Fjodorov (s. 8. heinäkuuta 1949) on entinen neuvostoliittolainen jääkiekkoilija. Hänet valittiin Neuvostoliiton ja Venäjän jääkiekon kunniagalleriaan vuonna 1978.


title: Valeri Fomenkov

text: Valeri Fomenkov on entinen neuvostoliittolainen jääkiekkoilija. Hänet valittiin Neuvostoliiton ja Venäjän jääkiekon kunniagalleriaan vuonna 1995.


title: Dmitri Frolov

text: Dmitri Frolov (s. 22. elokuuta 1966) on entinen neuvostoliittolainen jääkiekkoilija. Hänet valittiin Neuvostoliiton ja Venäjän jääkiekon kunniagalleriaan vuonna 1993.


title: Aleksandr Gerasimov

text: Aleksandr Gerasimov (s. 19. maaliskuuta 1959) on entinen neuvostoliittolainen jääkiekkoilija. Hänet on valittu Neuvostoliiton ja Venäjän jääkiekon kunniagalleriaan vuonna 1984.


title: Karim El Ahmadi

text: Karim El Ahmadi Arrousi (s. 27. tammikuuta 1985 Enschede, Alankomaat) on alankomaalais-marokkolainen jalkapalloilija, joka on Euroopassa pelatessaan edustanut alankomaalaisia seuroja sekä Englannin valioliigassa pelannutta Aston Villaa. Hän on pelannut myös Marokon maajoukkueessa. 185 senttimetriä pitkän El Ahmadin pelipaikka on puolustava keskikenttäpelaaja.


title: Karim El Ahmadi

text: El Ahmadi aloitti jalkapallon harrastamisen 9-vuotiaana UDI:ssa, josta Twenten kykyjenetsijät löysivät hänet ja kutsuivat seuran akatemiaan. El Ahmadi pelasi ensimmäisen virallisen miesten ottelunsa seurassa 21. maaliskuuta 2004 Utrechtia vastaan. Hänestä tuli nopeasti yksi ykkösjoukkueen runkopelaajista, ja hän oli merkittävässä roolissa Twenten yltäessä Mestarien liigaan kaudella 2007–08. 16. huhtikuuta 2008 julkistettiin El Ahmadin viisivuotinen sopimus Feyenoordin kanssa. Siirtokorvaus oli viisi miljoonaa euroa.


title: Karim El Ahmadi

text: El Ahmadi pelasi vuonna 2011 puolen vuoden sopimuksella arabiemiirikuntalaisessa Al-Ahlissa. Hän siirtyi heinäkuussa 2012 Englannin Valioliigassa pelaavaan perinteikkääseen Aston Villaan 3 vuoden sopimuksella.


title: Karim El Ahmadi

text: El Ahmadi ehti edustaa juniorimaajoukkuetasolla myös Alankomaita, mutta vuonna 2005 Alankomaissa pelatussa nuorten MM-turnauksessa hän valitsi Marokon. Marokon A-maajoukkueessa hän on pelannut vuodesta 2008 lähtien.


title: Karim El Ahmadi

text: El Ahmadi oli myös mukana vuoden 2012 Afrikan-mestaruuskisoissa, jossa hän pelasi yhden ottelun. Marokon matka katkesi alkulohkoon.


title: Irek Gimajev

text: Irek Gimajev (s. 2. syyskuuta 1957, Ufa) on entinen neuvostoliittolainen jääkiekkoilija. Hänet on valittu Neuvostoliiton ja Venäjän jääkiekon kunniagalleriaan vuonna 1982.


title: Jevgeni Grošev

text: Jevgeni Grošev (s. 3. huhtikuuta 1937 Moskova – 1. tammikuuta 2013) oli neuvostoliittolainen jääkiekkoilija. Hänet valittiin Neuvostoliiton ja Venäjän jääkiekkoilun kunniagalleriaan vuonna 1991.


title: UEFA-cupin kausi 1991–1992

text: UEFA-cupin kausi 1991–1992 oli 21. kausi, jolloin pelattiin cupin mestaruudesta. Loppuotteluissa alankomaalainen AFC Ajax voitti italialaisen Torino FC:n.


title: Gennadi Gusev

text: Gennadi Gusev on entinen neuvostoliittolainen jääkiekkoilija. Hänet on valittu Neuvostoliiton ja Venäjän jääkiekon kunniagalleriaan vuonna 1967.


title: Kansainvälinen katukiekkoliitto

text: Kansainvälinen katukiekkoliitto (ISBHF) on katukiekon kattojärjestö. Järjestö järjestää vuosittain myös katukiekon maailmanmestaruuskilpailuja.


title: Juri Hmyljov

text: Juri Hmyljov (s. 9. elokuuta 1964, Moskova) on entinen neuvostoliittolainen jääkiekkoilija. hänet on valittu Neuvostoliiton ja Venäjän jääkiekon kunniagalleriaan vuonna 1992.


title: Haislahti

text: Haislahti on lahti Saimaan Pihlajavedessä Savonlinnan kaupungin keskusta-alueella Savonniemen ja Heikinpohjan välissä. Lahdessa sijaitsee syväsatama ja vierassatama. Lahden nimi juontaa juurensa hajuun, joka johtui aiemmin alueella harjoitetun maanviljelystoiminnan tuloksena lahteen lasketusta lehmänlannasta.


title: Sergei Jašin

text: Sergei Jašin (6. maaliskuuta 1962 Penza) on entinen neuvostoliittolainen jääkiekkoilija. Hänet on valittu Neuvostoliiton ja Venäjän jääkiekon kunniagalleriaan vuonna 1988.


title: Jan Kaminski

text: Jan Bronislavovitš Kaminski () on entinen neuvostoliittolainen jääkiekkoilija. Hänet on valittu Neuvostoliiton ja Venäjän jääkiekkoilun kunniagalleriaan vuonna 1993.


title: Jan Kaminski

text:
Aktiiviurallaan, vuosina 1987–1999 Kaminski pelasi Dynamo Moskovassa, Dizel Penzassa, Winnipeg Jetsissä, New York Islandersissä, vuosina 1994–2005 toiminnassa olleessa Utah Grizzliesissä, jonka nimen nykyinen samanniminen seura myöhemmin otti itselleen, Fribourg-Gottéron'ssa ja Rauman Lukossa.
Nykyään hän asuu Kennesaw'ssa, Yhdysvalloissa, missä opettaa jääkiekkoa nuorille.


title: Valeri Karpov

text: Valeri Jevgenjevitš Karpov (, 5. elokuuta 1971 Tšeljabinsk, Venäjän SFNT, Neuvostoliitto – 10. lokakuuta 2014 Tšeljabinsk) oli venäläinen jääkiekkoilija. Hänet valittiin Neuvostoliiton ja Venäjän jääkiekon kunniagalleriaan vuonna 1993.


title: Valeri Karpov

text: Karpov pelasi Neuvostoliiton jääkiekkoliigassa ja NHL:ssä. Vuonna 1991 Karpov kuului Neuvostoliiton nuorten MM-hopeaa saavuttaneeseen joukkueeseen. Hän pelasi jääkiekkoseuroissa Traktor Tšeljabinsk ja HC CSKA Moskova Venäjällä ennen siirtymistään Pohjois-Amerikkaan. Hän pelasi 56 ottelua Mighty Ducks of Anaheim -seurassa vuonna 1993 76 runkosarjaottelya, teki 14 maalia ja 15 syöttöä. Hän palasi Venäjälle vuonna 1997 ja pelasi kolme vuotta Metallurg Magnitogorskissa, HC Lada Togliattissa ja HC Dynamo Moskova -seuroissa. Karpov palasi vuonna 2001 Metallurg Magnitogorskiin, jossa hän pelasi neljä vuotta. Karpov lopetti uransa vuonna 2005.


title: Valeri Karpov

text: Karpov kuoli 10. lokakuuta 2014. Hän oli ollut koomassa heinäkuusta 2014 lähtien saatuaan riidan seurauksena pullosta iskun päähänsä ja kaaduttuaan sen seurauksena portaissa.


title: Miesten 25 metrin olympiapistooli ammunnan maailmanmestaruuskilpailuissa 2010

text: Miesten 25 metrin olympiapistoolin maailmanmestaruudesta ammuttiin 5.-6. elokuuta 2010. Henkilökohtaisen kilpailun voitti Venäjän Aleksei Klimov tuloksella 787,1 (585+202,1) ja joukkuekilpailun Kiina uudella maailmanennätyksellä 1749 pistettä.


text: Ennen MM-kilpailuiden alkua voimassa olleet maailmanennätykset:


text: Joukkuekilpailun tulokset määräytyivät peruskilpailun tulosten perusteella.


title: Antti Aine

text: Antti Esko Henrik Aine (s. 2. toukokuuta 1972 Tampere) on suomalainen juristi ja professori. Hän asuu Turussa.


title: Antti Aine

text: Koulutukseltaan Aine on oikeustieteiden tohtori ja varatuomari. Hän väitteli Turun yliopistossa helmikuussa 2011 kilpailuoikeudellisella väitöskirjalla "Kilpailu ja sopimus". Hän on hoitanut urheiluoikeuden professuuria Helsingin yliopistossa ja jatkaa syksyllä 2013 kilpailuoikeuden tutkimuksiaan Turun yliopistossa. Sotilasarvoltaan Aine on reservin kapteeni.


title: Antti Aine

text: Aine toimii myös pesäpallon ja tenniksen pelituomarina. Aine on pesäpallossa A-tason tuomari, eli hän tuomitsee pääsääntöisesti Superpesistä. Aineen ensimmäinen ottelu Superpesiksessä oli 16. elokuuta 2000 pelattu Kankaanpään Maila – Kouvolan Pallonlyöjät. Aine on ollut tuomitsemassa tuomariurallaan kerran miesten Itä–Länsi-ottelun vuonna 2006 sekä kerran naisten Itä–Länsi-ottelun vuonna 2003. Hänet on palkittu kaksi kertaa vuoden pesäpallotuomarina ja kerran vuoden tennistuomarina.


title: Antti Aine

text: Pesäpallotuomarina


title: Aleksandr Karpovtsev

text: Aleksandr Karpovtsev (7. huhtikuuta 1970 Moskova – 7. syyskuuta 2011 Jaroslavl) oli venäläinen jääkiekkoilija. Hänet valittiin Neuvostoliiton ja Venäjän jääkiekkoilun kunniagalleriaan vuonna 1993.


title: Aleksandr Karpovtsev

text: Karpovtsev pelasi NHL:ssä kahtenatoista kautena, kaudesta 1993–1994 kauteen 2005–2006. Seuroinaan hänellä olivat New York Rangers, Toronto Maple Leafs, Chicago Blackhawks, New York Islanders ja Florida Panthers. Pisimpään näistä hän edusti Rangersiä, jossa oli voittamassa vuonna 1994 Stanley Cupin mestaruutta. Kotimaassaan Venäjällä hänen seurojaan olivat Dynamo Moskova, Sibir Novosibirsk, Lokomotiv Jaroslavl ja Avangard Omsk.


title: Aleksandr Karpovtsev

text: Karpovtsev aloitti uransa Moskovan Dynamossa. Kauden 1989–1990 jälkeen Quebec Nordiques varasi hänet NHL:n varaustilaisuudessa numerolla 158. Karpovtsev pelasi kuitenkin vielä kolme kautta Dynamossa. Juuri ennen kauden alkua Quebec kauppasi oikeutensa Karpovtseviin New York Rangersille, jonka kanssa nuori puolustaja teki sopimuksen. Tulokaskaudellaan Karpovtsev voitti Rangersissa Stanley Cupin.


title: Aleksandr Karpovtsev

text: Tynkäkaudella Karpovtsev pelasi osan aikaa vanhassa seurassaan Moskovan Dynamossa. Hän pelasi yhteensä viitenä kautena Rangersissa, joskin lukuisat loukkaantumiset rajoittivat hänen pelaamistaan. Kauden alussa Rangers kauppasi Karpovtsevin Toronto Maple Leafsiin vaihdossa Mathieu Schneideriin.


title: Aleksandr Karpovtsev

text: Torontossa Karpovtsev joutui kilpailemaan peliajastaan ennen kuin sai vakuutettua valmentaja Pat Quinnin, joka lopulta sijoitti hänet Dmitri Juškevitšin pariksi. Toronto eteni aina konferenssifinaaleihin saakka, joissa kuitenkin tie nousi pystyyn. Karpovtsev joutui jättämään viimeisen pudotuspeliottelun väliin rytmihäiriön vuoksi.


title: Aleksandr Karpovtsev

text: Karpovtsev oli tyytymätön sopimukseensa ja palasi jälleen Moskovan Dynamoon kauden alussa. Toronto lopulta myi hänet Chicago Blackhawksiin vaihdossa Bryan McCabeen. Chicagossa pelatun kolmen kauden aikana Karpovtsev oli pitkiä aikoja poissa lukuisten loukkaantumisten takia. Kaudella Chicago myi hänet New York Islandersiin vaihdossa neljännen kierroksen varausvuoroon.


title: Aleksandr Karpovtsev

text: Karpovtsev pelasi Novosibirskissä kaudet 2006–2007 ja 2007–2008, joiden aikana hän siirtyi Avangard Omskiin. Omskissa Karpovtsev päätti pelaajauransa syksyllä 2007.


title: Aleksandr Karpovtsev

text: Karpovtsev edusti Neuvostoliiton ja Venäjän maajoukkueita useasti. Hän oli mukana voittamassa jääkiekon maailmanmestaruutta vuonna 1993 ja MM-pronssia vuonna 2005.


title: Aleksandr Karpovtsev

text: Karpovtsev sai surmansa lento-onnettomuudessa 7. syyskuuta 2011, kun Lokomotiv Jaroslavlin joukkuetta kuljettanut kone syöksyi maahan Venäjällä. Karpovtsev oli aloittanut samana vuonna Lokomotivin apuvalmentajana. Aiemmin hän oli toiminut kaudella 2009–2010 KHL-seura Ak Bars Kazanin apuvalmentajana.


title: Jani Alakangas

text: Jani Alakangas (s. 1975) on monninkyläläinen pesäpallon pelituomari. Alakangas on A-tason tuomari eli hän tuomitsee pääsääntöisesti Superpesistä. Alakankaan ensimmäinen ottelu Superpesiksessä oli 23. toukokuuta 2004 pelattu Oulun Lippo – Seinäjoen Maila-Jussit. Alakangas on ollut tuomitsemassa tuomariurallaan naisten Itä–Länsi-ottelua vuonna 2009 ja miesten Itä–Länsi-ottelua vuonna 2011. Ammatiltaan Alakangas on rehtori.


title: Jani Alakangas

text: Pesäpallotuomarina:


title: Jussi-Pekka Anttila

text: Jussi-Pekka Anttila (s. 1982) on oululainen pesäpallon syöttötuomari. Anttila on A-tason tuomari eli hän tuomitsee pääsääntöisesti Superpesistä. Anttilan ensimmäinen ottelu Superpesiksessä oli 18. toukokuuta 2008 pelattu Vimpelin Veto – Kiteen Pallo. Ammatiltaan Anttila on vanhempi konstaapeli.


title: Jussi-Pekka Anttila

text: Pesäpallotuomarina


title: Juha Asunmaa

text: Juha Asunmaa (s. 1978) on kuopiolainen pesäpallon pelituomari. Asunmaa on A-tason tuomari eli hän tuomitsee pääsääntöisesti Superpesistä. Asunmaan ensimmäinen ottelu Superpesiksessä oli 18. toukokuuta 2003 pelattu Sotkamon Jymy – Imatran Pallo-Veikot. Asunmaa on ollut tuomitsemassa tuomariurallaan kerran miesten Itä–Länsi-ottelun vuonna 2010 sekä kerran naisten Itä–Länsi-ottelun vuonna 2008. Ammatiltaan Asunmaa on sosiaalityöntekijä.


title: Juha Asunmaa

text: Pesäpallotuomarina


title: Kalle Hietanen

text: Kalle Hietanen (s. 1979) on vantaalainen pesäpallon syöttötuomari. Hietanen on A-tason tuomari eli hän tuomitsee pääsääntöisesti Superpesistä. Hietasen ensimmäinen ottelu Superpesiksessä oli 19. toukokuuta 2009 pelattu Hyvinkään Tahko – Kouvolan Pallonlyöjät. Ammatiltaan Hietanen on työvuorosuunnittelija.


title: Kalle Hietanen

text: Pesäpallotuomarina:


title: Timo Hilska

text: Timo Hilska (s. 1976) on joensuulainen pesäpallon syöttötuomari. Hilska on A-tason tuomari eli hän tuomitsee pääsääntöisesti Superpesistä. Hilskan ensimmäinen ottelu Superpesiksessä oli 26. heinäkuuta 1994 pelattu Juvan Pallo – Vantaa. Hilska on ollut tuomitsemassa tuomariurallaan kerran miesten Itä–Länsi-ottelun vuonna 2004 sekä kerran naisten Itä–Länsi-ottelun vuonna 2006. Ammatiltaan Hilska on strateginen ostaja.


title: Timo Hilska

text: Pesäpallotuomarina:


title: Antti-Jussi Hirvonen

text: Antti-Jussi Hirvonen (s. 1976) on jyväskyläläinen pesäpallon syöttötuomari. Hirvonen on A-tason tuomari eli hän tuomitsee pääsääntöisesti Superpesistä. Hirvosen ensimmäinen ottelu Superpesiksessä oli 14. heinäkuuta 1994 pelattu Siilinjärven Pesis – Haapajärven Pesä-Kiilat. Hirvonen on ollut tuomitsemassa tuomariurallaan kerran miesten Itä–Länsi-ottelun vuonna 2008. Ammatiltaan Hirvonen on hallintokoordinaattori.


title: Antti-Jussi Hirvonen

text: Pesäpallotuomarina:


title: Aleksandr Komarov (jääkiekkoilija)

text: Aleksandr Georgijevitš Komarov (, 25. heinäkuuta 1923 Habarovsk, Venäjän SFNT – 22. marraskuuta 2013 Samara) oli neuvostoliittolainen jääkiekkoilija, maailman- ja euroopanmestari.


title: Aleksandr Komarov (jääkiekkoilija)

text: Komarov pelasi Neuvostoliiton maajoukkueessa vuosina 1954–1956. Ensimmäisen maaottelunsa hän pelasi Tampereella, kun Neuvostoliitto voitti Suomen näytösottelussa 1–8. Komarov voitti maajoukkuetasolla maailman- ja Euroopan mestaruuden vuonna 1954 ja MM-hopeaa sekä EM-kultaa vuonna 1955. Hänet valittiin Neuvostoliiton ja Venäjän jääkiekkoilun kunniagalleriaan vuonna 1954.


title: Aleksandr Komarov (jääkiekkoilija)

text: Komarov kuoli 90-vuotiaana Samarassa 22. marraskuuta 2013. Hänen kuoltuaan viimeinen maailmanmestarijoukkueen elossa oleva jäsen oli Viktor Šuvalov.


title: Ari Kiviniemi

text: Ari "Sidi" Kiviniemi (s. 1965) on ilmajokelainen pesäpallon syöttötuomari. Kiviniemi on A-tason tuomari eli hän tuomitsee pääsääntöisesti Superpesistä. Kiviniemen ensimmäinen ottelu Superpesiksessä oli 16. toukokuuta 1999 pelattu Kankaanpään Maila – Sotkamon Jymy. Kiviniemi on ollut tuomitsemassa tuomariurallaan kerran miesten Itä–Länsi-ottelun vuonna 2006 sekä kerran naisten Itä–Länsi-ottelun vuonna 2002. Toimii valmennuspäällikkönä seurassa Alavuden Peli-Veikot.


title: Ari Kiviniemi

text: Pesäpallotuomarina


title: Pavel Korotkov

text: Pavel Korotkov (24. heinäkuuta 1907 Moskova - 1985 Moskova) oli neuvostoliittolainen jääkiekkoilija. Hänet valittiin Neuvostoliiton ja Venäjän jääkiekon kunniagalleriaan vuonna 1952.


title: Aleksi Kortelainen

text: Aleksi Kortelainen (s. 1983 Nurmes) on iisalmelainen pesäpallon pelituomari. Kortelainen on A-tason tuomari eli hän tuomitsee pääsääntöisesti Superpesistä. Kortelaisen ensimmäinen ottelu Superpesiksessä oli 13. toukokuuta 2008 pelattu Oulun Lippo – Kiteen Pallo. Ammatiltaan Kortelainen on luokanopettaja.


title: Kari Koskelainen (pesäpallotuomari)

text: Kari Koskelainen (s. 1965) on kouvolalainen pesäpallon pelituomari. Koskelainen on A-tason tuomari eli hän tuomitsee pääsääntöisesti Superpesistä. Koskelaisen ensimmäinen ottelu Superpesiksessä oli 20. toukokuuta 2007 pelattu Joensuun Maila – Kiteen Pallo. Ammatiltaan Koskelainen on yrittäjä.


title: Jyrki Käki

text: Jyrki Käki (s. 1968) on kangasalalainen entinen pesäpallon pelituomari. Käki on A-tason tuomari eli hän tuomitsee pääsääntöisesti Superpesistä. Käen ensimmäinen ottelu Superpesiksessä oli 26. toukokuuta 1995 pelattu Juvan Pallo – Haminan Palloilijat. Ensimmäisen tuomarointinsa Käki teki 1994 ottelussa Hakunilan Kisa - Haapajärven Pesä-Kiilat. Käki oli pelituomari miesten Itä–Länsi-ottelussa Seinäjoella vuonna 2002. 100. tuomarointinsa Käki saavutti vuonna 2002 ja 200. vuonna 2009. Käki tuomitsi 17 kauden ajan ja on Superpesiksen eniten otteluita tuominneiden listalla sijalla 15. Tuomaripörssin mukaan Käki on lopettanut tuomarointinsa. Käki on toiminut Hämeen Pesäpallotuomarit ry:n puheenjohtajana. Ammatiltaan Käki on kehittämispäällikkö.


title: Jyrki Käki

text: Pesäpallotuomarina:


title: Mika Kääriäinen

text: Mika Kääriäinen (s. 1977) on kouvolalainen pesäpallon syöttötuomari. Kääriäinen on A-tason tuomari eli hän tuomitsee pääsääntöisesti Superpesistä. Kääriäisen ensimmäinen ottelu Superpesiksessä oli 18. toukokuuta 2000 pelattu Imatran Pallo-Veikot – Hyvinkään Tahko. Kääriäinen on ollut tuomitsemassa tuomariurallaan kerran miesten Itä–Länsi-ottelun vuonna 2009 sekä kerran naisten Itä–Länsi-ottelun vuonna 2007. Koulutukseltaan Kääriäinen on kauppatieteiden kandidaatti.


title: Mika Kääriäinen

text: Pesäpallotuomarina:


title: Jouni Laitinen

text: Jouni Laitinen (s. 1979) on tamperelainen pesäpallon pelituomari. Laitinen on A-tason tuomari eli hän tuomitsee pääsääntöisesti Superpesistä. Laitisen ensimmäinen ottelu Superpesiksessä oli kaudella 2010. Ammatiltaan Laitinen on opiskelija.


title: Jouni Laitinen

text: Pesäpallotuomarina:


title: Rimpiputkisirvikäs

text: Rimpiputkisirvikäs ("Limnephilus diphyes") on harvinainen vesiperhoslaji. Suomessa se luokitellaan silmälläpidettäväksi. Se elää nevoilla, lampareissa ja allikoissa.


title: Rönnskärin saariryhmä

text: Rönnskärin saariryhmä on osa Merenkurkun saaristoa. Se kuuluu Maalahden kuntaan.


title: Rönnskärin saariryhmä

text: Fäliskäretin saarella on vanha luotsiasema, josta on tehty luontoasema. Saarella pesii paljon lintuja, joiden pesimäaikaan saarella ei saa poistua poluilta. Siellä on myös Pohjanlahden vanhin puinen tunnusmajakka eli pooki. Nykyisin luontoasemalla ei ole henkilökuntaa, mutta luotsiaseman aikana saaristossa on ollut kulkutauteja, sotilaita ja salakuljettajia.


title: Rönnskärin saariryhmä

text: Kasvisto on rehevää ja monipuolista, mikä on yhdistetty siihen, että kallioperä on diabaasia. Kasvistoon kuuluu syyläjuuri, keto-orvokki, mäkikaura, kivikkoalvejuuri ja peltopähkämö. Tulokaslajeja ovat isorantasappi ("Centaurium littorale") ja rantaputki ("Ligusticum scoticum"). Vesilintuja on paljon; huomattava osa Suomen lapasotkista pesii Rönnskärin saaristossa.


title: Alexander Rossi

text: Alexander Rossi (s. 25. syyskuuta 1991 Auburn, Kalifornia, Yhdysvallat) on yhdysvaltalainen rata-autoilija.


title: Alexander Rossi

text: Hän toimi Caterham F1-tallin testikuljettajana vuosina 2012–2014 ja Manorin kilpakuljettajana kaudella 2015 viiden osakilpailun verran.


title: Alexander Rossi

text: Rossi aloitti uransa International Kart Federationin sarjassa vuonna 2005 voittaen Grand National -mestaruuden 100cc Yamaha -luokassa. Samana vuonna hän oli mukana Red Bullin Top 5 Amerikkalaiskuljettajien listalla 2000 hakijan joukossa. Vuonna 2006 Rossi kilpaili Skip Barber Racing -koulussa saaden Skip Barber National Scolarship -palkinnon sijoituttuaan kolmanneksi Skip Barber -mestaruussarjassa ollen 14-vuotiaana nuorin voittaja Skip Barber National -mestaruussarjassa.


title: Alexander Rossi

text: Vuonna 2007 Rossi kilpaili Formula BMW USA -sarjassa sijoittuen sarjan kolmanneksi kolmella voitollaan. Hän voitti sarjan mestaruuden vuonna 2008 ollen ensimmäinen yhdysvaltalainen sarjan mestari. Hän voitti mestaruuskaudellaan 10 kilpailua viidestätoista. Samana vuonna Rossi voitti Formula BMW World Finalin päihittäen Michael Christensenin. Palkinnoksi Rossi sai testata BMW Sauberin autoa yhdessä Esteban Gutiérrezin kanssa.


title: Alexander Rossi

text: Vuonna 2009 Rossi kilpaili International Formula Master -sarjassa voittaen kolme kilpailua sijoittuen sarjan neljänneksi. Rossi kilpaili myös Aasian GP2-sarjassa kaudella 2009-10 Ocean Racing Technology -tallissa. Hän yllätti ajamalla neljänneksi debyyttikilpailussaan startattuaan 13 ruudusta. Hän vaihtoi kahden kilpailun jälkeen Team Meritus -talliin. Hän saavutti yhteensä 12 pistettä. Rossi siirtyi GP3-sarjaan vuonna 2010 ART-talliin. Hän saavutti kauden aikana kaksi voittoa sijoittuen sarjassa neljänneksi.


title: Alexander Rossi

text: Vuonna 2011 Rossi siirtyi kilpailemaan World Series by Renault -sarjaan. Hän voitti heti kauden ensimmäisen startin. Sen jälkeen hän voitti vielä yhden kilpailun Ranskan Paul Ricardin radalla ja sijoittui sarjan kolmanneksi. Hän sai palkinnoksi testata Team Lotuksen F1-autoa Abu Dhabin nuorten kuljettajien testeissä ja samalla hän pääsi ajamaan ulkopuolisen GP2-Finaalin. Vuonna 2012 Rossi jatkoi WSBR-sarjassa siirtyen Arden-talliin sijoittuen sarjan 11:nneksi. Vuonna 2013 Rossi siirtyi kesken kauden GP2-sarjaan Caterham Racing -tallissa ajaen heti ensimmäisessä kilpailussaan kolmanneksi. Uransa ensimmäisen GP2-voiton hän nappasi kauden päätösviikonlopun pitkässä kilpailussa lähdettyään paalupaikalta. Hän sijoittui lopulta sarjan yhdeksänneksi. Vuonna 2014 Rossi jatkoi GP2-sarjassa. Myöhemmin Rossi lähti kesken kauden Caterham Racing -tallista ja ajoi vielä kaksi kilpailua Campos Racing -tallissa. Hän saavutti kauden aikana 12 pistettä.


title: Alexander Rossi

text: Vuonna 2015 Rossi jatkoi kilpailemista GP2-sarjassa ajaen Racing Engineering -tallissa. Rossi ajoi Belgian sprinttikilpailussa voittoon. Seuraavassa kilpailussa Italiassa Rossi otti toisen voittonsa ja ensimmäisen lauantain kilpailun voiton. Rossi ajoi vielä Venäjän pitkän kilpailun voittoon, mutta pisteet puolitettiin, koska kilpailu keskeytettiin aurigonlaskun saavuttua kilpailun alussa tapahtuneen lähtökolarin aiheuttaman punaisen lipun vuoksi. Rossi saavutti 181,5 pistettä ja sijoittui sarjan toiseksi.


title: Alexander Rossi

text: Vuonna 2016 Rossi kilpaili IndyCar-sarjassa.


title: Alexander Rossi

text: Vuonna 2010 Rossin oli tarkoitus toimia US F1 -tallin testi- ja varakuljettajana F1-kaudella 2010, mutta talli vetäytyi ennen kauden alkua. Vuonna 2011 Rossi testasi Team Lotuksen F1-autoa Abu Dhabin nuorten kuljettajien testeissä.


title: Alexander Rossi

text: Vuonna 2012 Rossi nimitettiin Caterhamin viralliseksi testi- ja varakuljettajaksi. Hän ajoi Espanjan GP:n vapaissa harjoituksissa toista Caterhamin autoa. Vuonna 2013 Rossi jatkoi tallin testikuljettajana. Hän pääsi ajamaan tallin toista autoa Kanadan GP:n ja Yhdysvaltain GP:n vapaissa harjoituksissa. Vuonna 2014 Rossi jatkoi kolmannen vuoden tallin testikuljettajana. Hän ajoi Kanadan GP:n vapaissa harjoituksissa toista tallin autoa. Heinäkuussa 2014 Rossi ilmoitti jättävänsä Caterhamin F1-tallin. Hän siirtyi myöhemmin samana vuonna Marussian F1-tallin testi- ja varakuljettajaksi.


title: Alexander Rossi

text:
21. elokuuta 2014 Rossin vahvistettiin ajavan Belgian GP:n Max Chiltonin tilalla. Marussia ilmoitti kuitenkin, että Rossi ajaa vain ensimmäisen vapaan harjoituksen. Lokakuussa 2014 Rossi oli ilmoitettu ulosajossa loukkaantuneen Jules Bianchin korvaajaksi Venäjän GP:ssä, mutta talli ilmoitti, ettei ajata Bianchin tilalla ketään kuljettajaa.
Vuonna 2015 Rossi pääsi tekemään F1-debyyttinsä Manor-tallissa, jossa hän korvasi Roberto Merhin kesken kauden. Hänestä tuli ensimmäinen yhdysvaltalainen F1-kuljettaja sitten Scott Speedin ja kauden 2007. Debyttikilpailussaan Rossi ajoi 14:nneksi päihittäen tallikaverinsa Will Stevensin. Kotikilpailussaan Yhdysvalloissa Rossi sijoittui 12:nneksi, mikä jäi Rossin kauden parhaaksi sijoitukseksi. Brasiliassa Rossi ajoi kauden viimeisen osakilpailunsa, sijoittuen 18:nneksi. Rossi päihitti tallikaverinsa Will Stevensin aika-ajoissa 3-2 ja kilpailuissa 4-1. Rossi ei saanut kaudelle 2016 jatkosopimusta.


title: Aleksandr Koževnikov

text: Aleksandr Koževnikov (, s. 21. syyskuuta 1958 Penza) on entinen neuvostoliittolainen jääkiekkoilija. Hän voitti jääkiekon maailmanmestaruuden 1982 sekä olympiakultaa 1984 ja 1988. Hänet valittiin Neuvostoliiton ja Venäjän jääkiekkoilun kunniagalleriaan vuonna 1982.


title: Sergei Krivokrasov

text: Sergei Krivokrasov (s. 15. huhtikuuta 1974) on venäläinen jääkiekkoilija. Hänet valittiin Neuvostoliiton ja Venäjän jääkiekon kunniagalleriaan vuonna 1998.


title: Alfred Kutševski

text:
Alfred Kutševski (17. toukokuuta 1931 – 15. toukokuuta 2000
) oli neuvostoliittolainen jääkiekkoilija. Hänet valittiin Neuvostoliiton ja Venäjän jääkiekon kunniagalleriaan vuonna 1954.


title: Alfred Kutševski

text: Kutševski voitti Jääkiekon olympiakultaa vuonna 1956 ja olympiapronssia vuonna 1960. Lisäksi hän voitti kaksi jääkiekon maailmanmestaruutta.


title: WWF Fully Loaded

text: Fully Loaded oli joka vuotinen showpaini pay-per-view (PPV) tapahtuma, minkä tuotti World Wrestling Federation. Tapahtuma oli aluksi In Your House PPV:n otsikko, mutta vuonna 1999 tapahtuma erkani ITH tapahtumasta. Vuonna 2001 Fully Loadedin paikkasi Invasion tapahtuma ja vuonna 2002 lopulta Vengeance paikkasi Fully Loadedin jokavuotisessa PPV kalenterissa.


title: WWF Fully Loaded

text: Fully Loaded (1999) pidettiin 25. heinäkuuta 1999 Marine Midland Arenalla Buffalossa, New Yorkissa.


title: WWF Fully Loaded

text: Fully Loaded (2000) pidettiin 23. heinäkuuta 2000 Reunion Arenalla Dallasissa, Texasissa


title: Vorsklajoen taistelu

text: Vorsklajoen taistelu oli Liettuan suuriruhtinaskunnan ja Kultaisen ordan välillä käyty taistelu Vorsklajoella Pultavan pohjoispuolella 5. elokuuta 1399. Taistelu oli osa liettualaisten järjestämää ristiretkeä mongoleja vastaan. Liettualaisia johti suuriruhtinas Vytautas Suuri ja hänen mongoliliittolaisensa Tokhtamysh. Ordaa johti emiiri Edigu ja Temur Qutlugh.


title: Vorsklajoen taistelu

text: Alun perin liettualaiset tulivat Ukrainaan Kultaisen ordan kaani Tokhtamyshin pyynnöstä. Tokhtamys oli käynyt sodan Timur Lenkia vastaan ja hävinnyt, jonka takia hän oli nyt paennut Liettuaan. Erään mongoliasiakirjan mukaan hän oli vuonna 1393 pyytänyt Vytautasilta apua saadakseen takaisin valta-asemansa. Vastineeksi avusta hän lupasi antaa liettualaisille Rusin alueen herruuden. Vytautas oli jo aiemmin pyrkinyt laajentamaan Liettuan alueita Rusin alueelle edeltäjänsä Algirdasin tapaan. Vytautas suostui Tokhtamyshin avunpyyntöön ja kokosi sotajoukot, johon kuului liettualaisten lisäksi ruseja, puolalaisia, moldovalaisia ja valakialaisia joukkoja. Saadakseen Saksalaisen ritarikunnan tuen hän solmi ritarikunnan suurmestari Konrad von Jungingenin kanssa Salynasin sopimuksen 12. lokakuuta 1389, jolla hän antoi Samogitian herruuden saksalaisille. Koottu armeija teki sotaretkiä mongolien alueelle vuosina 1397–1399. Kahden ensimmäisen sotaretken menestyksen takia Vytautas julisti ristiretken mongoleja vastaan ja sai paavi Bonifatius IX:ltä sille siunauksen.


title: Vorsklajoen taistelu

text: Vuonna 1399 valmistauduttiin kolmannelle retkelle mongolien alueelle. Vytautasin armeija ja Tokhtamyshin joukot lähtivät liikkeelle Ordaa kohti Kiovasta seuraten Dneprin vartta. 5. elokuuta 1399 liettualaiset kohtasivat mongolien armeijan Vorsklajoella Pultavasta pohjoiseen. Mongolien Temur Qutlugh ehdotti kolmen päivän tulitaukoa, jotta molemmat osapuolet voisivat valmistella joukkonsa taistelua varten. Vytautas suostui ehdotukseen ja mongolit saivat aikaa vahvistuksien tuomiseen paikalle. Vytautas taas rakennutti vaunulinnoituksen, jonka tarkoituksena oli suojella joukkoja ratsuväen hyökkäyksiä vastaan tykkitulella. Taistelun alettua Temur aloitti taktisen vetäytymisen ja hänen onnistui houkutella liettualaiset seuraamaan hänen joukkojaan. Kun liettualaiset olivat riittävän kaukana vaunulinnoituksesta, emiiri Edigun johtamat joukot saartoivat ne takaapäin. Mongolit käyttivät omia tykkejään tuhotakseen liettualaisten ratsuväen samaan aikaan kun he valloittivat taakse jääneen vaunulinnoituksen. Vytautas säästyi hengissä, mutta monet hänen lippunsa alla taistelleet ruhtinaat kuolivat. 50 mukana olleesta ruhtinaasta 20 kuoli taistelussa. Tokhtamysh oli paennut taistelusta.


title: Vorsklajoen taistelu

text: Voittoisan taistelun jälkeen mongolit valtasivat Kiovan, joka säästyi sen maksettua lunnaat. Mongolit jahtasivat taistelusta paennutta Tokhtamyshiä aina Valko-Venäjän Lutskin seuduille saakka ja surmasivat hänet lopulta muutamaa vuotta myöhemmin. Smolensk ja muutamat muut Liettuan vallan alaiset rusilaiset ruhtinaskunnat kapinoivat ja näitä kukistaessaan Vytautas joutui sotaan vävynsä Moskovan ruhtinas Vasili I kanssa vuosina 1406–1408. Liettualaiset menettivät asemansa Mustanmeren rannikolla ja heidän levittäytymisensä eteläiseen Rusiin pysähtyi. Kultainen orda oli kuitenkin liian heikko pitääkseen vallatut alueet ja Liettuan onnistuikin myöhemmin vallata ne takaisin. Vytautas hyödynsi mongolien häntä vastaan käyttämää taktiikkaa voitokkaassa Tannenbergin taistelussa vuonna 1410.


title: Sabian

text: Sabian (), on kanadalainen symbaaleja ja muita lyömäsoittimia valmistava yritys joka perustettiin vuonna 1981. Nimi Sabian tulee perustajan lasten nimien alkukirjaimista: Sally, Bill ja Andy eli Sa-Bi-An. Nykyään yritystä johtaa perustajan poika Andy Zildjian.


title: Sabian

text:
Sabian kuuluu maailman tunnetuimpien symbaalimerkkien joukkoon. Sabianilla on noin 30 prosenttia Euroopan symbaalimarkkinoista ja 25 prosenttia Amerikassa.
Tunnettuja Sabianin käyttäjiä ovat muun muassa Phil Collins, Rushin rumpali, Neil Peart, joka käyttää setissään Paragon Neiliä, hänen nimikkosarjaansa, Cradle of Filthin Martin Skaroupka ja saman yhtyeen entinen rumpali Adrian Erlandsson, sekä Arch Enemyssä soittava Daniel Erlandsson, joka on Adrian Erlanssonin pikkuveli. Molemmat Erlandssonit käyttävät Sabianin sarjasta AAX tai AA symbaalisarjaa, joka on myydyimpiä symbaalisarjoja Hand Hammeredin jälkeen. Myös saman bändin nykyinen rumpali Martin "Marthus" Skaroupka käyttää setissään AA ja AAX malleja, mutta hänen setistään löytyy myös HHX:n symbaaleja. Edesmennyt Avenged Sevenfold -rumpali The Rev käytti myös Sabianin symbaaleja setissään. Myös Vinnie Paul Panterasta käyttää Sabiania, hänellä symbaalisarjat vaihtelee setissään Hand Hammeredistä aina HHX:n ja sitä kautta myös AA:an ja AAX:n. Samaa symbaalimerkkiä käyttää myös Dimmu Borgirin Hellhammer, Kataklysmin Max Duhamel sekä Dream Theaterissa paljon vaikuttanut Mike Portnoy, joka käyttää setissään HHX- ja Vault-sarjoja.


title: Sabian

text: Sabianilla on omia symbaalisarjoja, kuten HHX, AA, AAX, APX, B8, B8 Pro, HH, XS20, Solar, Signature, eksoottisen käsintehty Vault ja Neil Peartin Paragon-nimikkosarja.


title: Eliza Doolittle

text: Eliza Sophie Caird, taiteilijanimeltään Eliza Doolittle, (s. 15. huhtikuuta 1988 Westminster, Lontoo, Englanti) on englantilainen laulaja-lauluntekijä. Hänen debyyttialbuminsa "Eliza Doolittle" julkaistiin 12. heinäkuuta 2010, ja se nousi Britannian albumilistan sijalle kolme. Albumin kaksi ensimmäistä singleä, ”Skinny Genes” ja ”Pack Up”, sijoittuivat molemmat singlelistoille.


title: Eliza Doolittle

text: Doolittle syntyi vuonna 1988 Lontoossa. Hän tulee musiikkitaustaisesta perheestä, sillä hänen isänsä, John Caird, on ohjaaja ja näytelmien, oopperoiden ja musikaalien kirjoittaja sekä Royal Shakespeare Companyn kunniavarajohtaja. Doolittlen äiti, Frances Ruffelle, on puolestaan laulaja ja musikaalinäyttelijä.


title: Eliza Doolittle

text: Doolittlellä on kahdeksan nuorempaa sisarusta, yksi äidinpuoleinen velipuoli ja seitsemän isänpuoleista sisarpuolta. Doolittlen vanhemmat erosivat hänen ollessaan nelivuotias.


title: Eliza Doolittle

text: Doolittle kasvoi Camden Townissa ja halusi Isoa-Britanniaa vuoden 1994 Eurovision laulukilpailussa edustaneen äitinsä tavoin aina laulaa ja tehdä musiikkia. Taiteilijanimensä Doolittle valitsi "My Fair Ladystä", sillä se oli myös hänen lempinimensä lapsena.


title: Eliza Doolittle

text: Doolittlen ensimmäinen julkaisu, neljä kappaletta sisältävä EP-levy "Eliza Doolittle", julkaistiin 29. marraskuuta 2009. EP:n sisältämät kappaleet ”Rollerblades”, ”Moneybox”, ”Police Car” ja ”Go Home” saivat myös radiosoittoa.


title: Eliza Doolittle

text: Doolittlen esikoissingle ”Skinny Genes” julkaistiin 12. huhtikuuta 2010 ja toinen single ”Pack Up” 5. heinäkuuta 2010. Doolittlen kappale ”Running for Life” oli "Adulthood"-elokuvan soundtrackillä. Hän oli myös Paloma Faithin konserttiesiintyjänä tämän 30. lokakuuta 2010 alkaneella kiertueella. Doolittle on esiintynyt lisäksi Channel 4:n ohjelmissa "Big Brother" ja "Big Brother’s Little Brother" sekä kilpailijana BBC:n "Never Mind the Buzzcocks" -ohjelmassa.


title: Eliza Doolittle

text: Doolittle on parisuhteessa brittiläisen, Monsta Under the Bed -nimellä tunnetun hip hop -artistin kanssa, joka on hip hop -ryhmästä Children of the Damned.


title: Richard Nixonin salamurha

text: Richard Nixonin salamurha () on vuonna 2004 ensi-iltansa saanut yhdysvaltalainen elokuva, jonka on ohjannut Niels Mueller.


title: Richard Nixonin salamurha

text: "Richard Nixonin salamurha" perustuu yhdysvaltalaisen Samuel Byckin vuonna 1974 tekemään lentokonekaappausyritykseen. Byck meni lentokentällä olleeseen koneeseen käsiaseen ja omatekoisen räjähteen kanssa tarkoituksenaan pakottaa ohjaamaan lentokone päin Valkoista taloa ja tappaa näin Yhdysvaltain silloinen presidentti Richard Nixon.


title: Richard Nixonin salamurha

text: Elokuvaa kuvattiin Kalifornian Alamedassa, Atwaterissa, Berkeleyssä, Oaklandissa, Sacramentossa ja San Franciscossa sekä Nebraskan Omahassa.


title: Zlin Z-37 Čmelák

text: Zlin tai LET Z-37 Čmelák on tšekkiläinen maatalouslentokone, jonka ensilento tapahtui 29. kesäkuuta 1963. Konetta valmistettiin vuosina 1965-1994 eri versioina yhteensä 713 kappaletta.Suomen ilmailumuseon näyttelyssä on yksi suomalainen lannoituskone.


title: Pirkko Kontkanen

text: Pirkko Hannele Kontkanen on suomalainen viulisti. Hän on soittanut Kumma Heppu & Lopunajan Voidellut -yhtyeessä vuodesta 1980 alkaen. Lisäksi hän on soittanut muun muassa Inkvisitiossa, The Bootsissa ja Jing & Jangsters -reggaeyhtyeessä. Kontkanen on soittanut myös Juice Leskisen albumeilla "Minä" (1987), "Sinä" (1990), "Haitaribussi" (1993) ja "L" (2000) sekä Markku Peltolan Buster Keaton -yhtyeessä.


title: Pirkko Kontkanen

text: Kontkanen on kotoisin Ilomantsista ja hän on opiskellut klassista musiikkia Oulussa ja soittanut Oulun kaupunginorkesterissa.


title: Isorantasappi

text: Isorantasappi eli isosappi ("Centaurium littorale", syn. "C. vulgare") on Euroopassa tavattava vaaleanpunakukkainen merenrantojen ruohovartinen kasvilaji.


title: Isorantasappi

text: Kaksivuotinen isorantasappi kasvaa 5–20 senttimetriä korkeaksi. Tanakoita, enintään yläosastaan haarovia kaljuja varsia on useita. Lehtiruusukkeen ruusukelehdet ovat vastapuikeita ja 1–3-suonisia. Varsilehdet ovat yksisuonisia ja tasasoukan suikeita. Kukinto on harsu tai tiheä huiskilo. Ruusunpunaiset, hyvin lyhytperäiset kukat ovat usein pieninä ryhminä. Halkaisijaltaan kukka on noin 10 mm. Verhiönliuskat ovat lähes tyveen asti erillisiä ja kapeita. Teriö on viisiliuskainen ja ahdastorvinen, verhiö on lähes teriöntorven pituinen. Heteiden ponnet tulevat selvästi esille teriöntorvesta. Isorantasappi kukkii Suomessa heinä-elokuussa. Hedelmä on kuihtuneen teriön sisään jäävä kota. Siemenet ovat hyvin pieniä ja ohutkuorisia.


title: Isorantasappi

text: Isorantasapen levinneisyysalue on painottunut Pohjois-Eurooppaan. Lajia tavataan Atlantin rannikolla Pohjois-Ranskasta Tanskaan ja Etelä-Norjaan sekä paikoitellen Britteinsaarilla. Itämerellä lajia tavataan Keski-Ruotsin ja Etelä-Suomen korkeudelle asti. Suomessa isorantasapen yhtenäinen esiintymisalue ulottuu Porista Ahvenanmaalle ja edelleen Suomenlahden rannikolla itärajalle saakka. Porin pohjoispuolella lajista on muutamia havaintoja, pohjoisimmat Vaasan korkeudelta.


title: Isorantasappi

text: Isorantasappi on merenrantojen kasvi, joka viihtyy soraisilla ja kivikkoisilla rannoilla. Suomen eteläpuolella laji kasvaa muuallakin kuin merenrannoilla, muun muassa kosteilla niityillä.


title: Isorantasappi

text: Isorantasappi on vanha rohdoskasvi, josta on valmistettu rohtoja vatsa-, munuais- ja kuukautisvaivoihin.


title: Grand Theft Auto: The Trilogy

text: Grand Theft Auto: The Trilogy on "Grand Theft Auto" -kokoelmapaketti, joka sisältää pelit "Grand Theft Auto III", "" ja "". Paketti on julkaistu Microsoft Windowsille, PlayStation 2:lle, Xboxille ja Mac OS X:lle.


title: Holhoojahallitus

text: Holhoojahallitus on sijaishallitus, joka käyttää monarkin valtaa silloin, kun monarkki on käsityksen mukaan liian nuori hallitsemaan. Ikä, jossa tällainen monarkki voi ottaa vallan omiin käsiinsä, on ollut eri maissa erilainen. Joskus on käynyt niin, että holhoojahallitus ei lupauksestaan huolimatta ole suostunut luovuttamaan valtaa monarkille.


title: Holhoojahallitus

text:
Esimerkiksi Ruotsissa toimi Kustaa II Aadolfin kuoleman (1632) jälkeen holhoojahallitus kunnes kuningatar Kristiina
otti vallan omiin käsiinsä 18-vuotiaana vuonna 1644.


title: Holhoojahallitus

text: Vaihtoehtoisesti valta voidaan antaa yhdelle sijaishallitsijalle, jota tällaisessa tilanteessa saatetaan kutsua myös holhoojahallitsijaksi.Suomen historia osa 3, s. 69, Weilin + Göös 1985


title: NBA Elite 11

text: NBA Elite 11 on EA Canadan kehittämä koripallo aiheinen videopeli ja se julkaistiin elokuussa 2010. Pelin kansikuvassa esiintyy Oklahoma City Thunderin pelaaja Kevin Durant. Peli piti alun perin julkaista myös Xbox 360- ja PlayStation 3 -konsoleille.


title: Soutu kesäolympialaisissa 1976

text: Vuoden 1976 kesäolympialaisten soutu järjestettiin 18. – 25. heinäkuuta 1976 Île Notre-Damessa, Montrealissa, Kanadassa. Tämä oli 17. kerta kun laji oli mukana olympialaisten ohjelmassa. Mukana oli 593 osanottajaa 31 eri maasta. Tapahtumia oli 14.


title: Ilkka Mattila

text: Ilkka Mattila (s. 1964) on suomalainen musiikkitoimittaja, joka työskentelee Helsingin Sanomien Nyt-liitteessä. Aikaisemmin hän on työskennellyt Etelä-Suomen Sanomissa ja Rumbassa (päätoimittaja 1996–1999). Mattila on myös sivutoiminen muusikko. Hän soittaa kitaraa Jimi Tenorin yhtyeessä ja on tuottanut kaksi Eläkeläisten levyä. Lisäksi hän on kirjoittanut yhdessä Veli-Pekka Lehtosen kanssa huumoriteoksen "Taide-suomi-sanakirja".


title: Ilkka Mattila

text: Vuonna 2008 Ilkka Mattila ja General Njassa valittiin Musiikki ja media -tapahtumassa vuoden musiikkijournalisteiksi. Mattilan mukaan häntä ei palkittu pelkästään ansioiden, vaan myös näkyvän työpaikkansa vuoksi. Hyvän musiikkitoimittajan ominaisuuksina hän pitää paitsi asiantuntemusta, myös kykyä kirjoittaa viihdyttävästi.


title: Oliver Risser

text: Oliver Hanjorge Risser (s. 17. syyskuuta 1980 Windhoek) on saksalais-namibialainen jalkapalloilija. Risser pystyy pelaamaan joko keskikentän puolustavassa roolissa tai puolustajana.


title: Oliver Risser

text: Risser aloitti uransa Saksassa, EGC Wirgesin joukkueessa vuonna 1999. Hän siirtyi Borussia Dortmundin reservijoukkueeseen 2003 ja pelasi siellä kaksi kautta Saksan kolmosdivisioonassa. Suurimman osan kaudesta 2005-2006 hän pelasi SV Sandhausenissa, Saksan jalkapalloilun neljännellä tasolla. Huhtikuussa 2006 hän siirtyi Islantiin Breidablikin joukkueeseen kolmeksi kuukaudeksi, jonka jälkeen palasi Saksan neljännelle tasolle Bonner SC -joukkueeseen. Siellä hän pelasi koko kauden 2006-2007. Tammikuussa 2008 Risser siirtyi Hannover 96 reservijoukkueeseen, oltuaan muutaman kuukauden ilman seuraa. Kauden päätteeksi hän jätti seuran. Risser oli jälleen kuukausia ilman seuraa, mutta siirtyi maaliskuussa 2009 Norjaan Manglerud Starin joukkueeseen. 21 elokuuta 2009 FC Lyn Oslo lainasi hänet Manglerud Starista.


title: Oliver Risser

text: Oliver Risser allekirjoitti 21. elokuuta 2010 kauden loppuun saakka kestävän pelaajasopimuksen Suomen Veikkausliigassa pelaavan Kuopion Palloseuran kanssa.


title: Oliver Risser

text: Risserin nuorempi veli, Wilko Risser, on esiintynyt myös Namibian maajoukkueessa. Hän pelaa Eintracht Trierissä ja on pelipaikaltaan hyökkääjä.


title: Cody Simpson

text: Cody Robert Simpson (s. 11. tammikuuta 1997) on australialainen laulaja. Codyn levy-yhtiönä toimii Atlantic Records. Hän on hyvä uimari ja on voittanut kaksi kultamitalia "Queensland Swimming Championships" -kisassa .


title: Cody Simpson

text: Simpson syntyi Gold Coastissa, Gueenslandissa, Australiassa. Hänen vanhempansa ovat Brad ja Angie Simpson. Codylla on kaksi nuorempaa sisarusta, Tom ja Alli.


title: Cody Simpson

text: Cody on seurustellut Kylie Jennerin sekä malli Gigi Hadidin kanssa.


title: Mikko Nuutinen

text: Mikko Nuutinen (s. 6. lokakuuta 1990 Kuopio) on suomalainen jääkiekkoilija, joka pelaa SM-liigajoukkue Kalevan Pallossa. Hän on pelipaikaltaan oikea laitahyökkääjä. KalPan entisen urheilutoimenjohtaja Kimmo Kapasen mukaan Nuutinen osaa sekä ratkaista otteluita, että mennä vastustajan ihon alle. Kapasen mukaan hän on arvokas pelaaja joukkueelleen roolissa kuin roolissa.


title: Mikko Nuutinen

text: Nuutinen on Kalevan Pallon kasvatti. Hän voitti kaudella 2005–2006 C-nuorten SM-sarjan jäähypörsisn 64 minuutillaan. Nuutinen oli sekä kaudella 2008–2009 että 2009–2010 KalPan A-nuorten paras maalintekijä tehden molempina kausina 19 maalia. Hän pelasi kaudella 2009–2010 myös yhden SM-liigaottelun. Nuutinen teki liigadebyyttinsä 7. tammikuuta 2010 vieraissa Hämeenlinnan Pallokerhoa vastaan ja sai ottelussa jääaikaa 4.39 minuuttia Hän pelasi samalla kaudella myös neljä Mestis-ottelua alle 20-vuotiaiden maajoukkueessa tehden niissä yhden maalin.


title: Mikko Nuutinen

text: Kaudella 2010–2011 Nuutinen pelasi sekä KalPan SM-liigajoukkuessa että KalPan A-nuorissa kaksi ottelua. Suurimman osan kaudestaan hän pelasi lainalla Mestis-joukkue Savonlinnan Pallokerhossa, jossa Nuutinen teki 27 runkosarjaottelussa tehot 7+6=13. Siirtorajan kynnyksellä, tammikuussa 2011 KalPa ja SaPKo jatkoivat hänen ja Petteri Rasin lainasopimuksia kauden loppuun. Huhtikuussa 2011 Nuutinen teki SaPKon kanssa uuden jatkosopimuksen kaudeksi 2011–2012.


title: Mikko Nuutinen

text: Nuutinen kuului kaudella 2011–2012 SaPKon onnistujiin ja hän oli 11 osumallaan joukkueen kolmanneksi paras maalintekijä Kristian Ruisman kanssa. Nuutinen teki maaliskuussa 2012 vuoden mittaisen jatkosopimuksen SaPKon kanssa. Kaudella 2012–2013 hän oli tehoilla 14+19=33 joukkueen toiseksi paras pistemies Niko Laakkosen jälkeen. Kaudella 2013–2014 Nuutinen oli tehoilla 19+16=35 SaPKon paras pistemies ja maalintekijä. Toukokuussa 2014 hän siirtyi try-outille kasvattajaseuraansa Kalevan Palloon. Pari viikkoa myöhemmin Nuutinen teki joukkueen kanssa kaksivuotisen ja elokuun loppuun asti kestävän try-outin sisältäneen sopimuksen. Hän pelasi KalPassa lopulta kaksi runkosarja- ja neljä CHL-ottelua ilman tehopisteitä, kunnes Nuutinen palasi lokakuussa ottelukohtaisella sopimuksella SaPKoon. Hän pelasi joukkueessa loppukauden ja oli SaPKon paras pistemies ja maalintekijä tehoilla 20+24=44. Nuutinen jakoi Mestiksen maalipörssin neljännen sijan Jukureiden Oula Palveen ja KooKoon Joona Karevaaran kanssa sekä pistepörssin kuudennen sijan TuTon Aki Keinäsen ja Tuukka Pulliaisen kanssa. Kevään 2015 pudotuspeleissä hän oli kahdella osumallaan SaPKon paras maalintekijä Kristian Kankaan kanssa.


title: Mikko Nuutinen

text: Kaudeksi 2015–2016 Nuutinen palasi taas kaksivuotisella sopimuksella KalPaan. Hän teki SM-liigauransa avausmaalin 19. syyskuuta 2015 vieraissa Hämeenlinnan Pallokerhoa vastaan. Kaikkiaan Nuutisen varsinainen tulokaskausi SM-liigassa toi 58 runkosarja- ja kolmessa playoff-ottelussa tehot 5+10=15. Joulukuussa 2016 hän teki KalPan kanssa vuoden mittaisen jatkosopimuksen. Kaudella 2016–2017 Nuutinen teki SM-liigan runkosarjassa 26 tehopistettä. Hän voitti kauden päätteeksi SM-hopeaa. Nuutinen teki kaudella 2017–2018 SM-liigan yhden kauden piste-ennätyksensä tehoilla 11+17=28, joilla hän oli KalPan neljänneksi paras pistemies. Joulukuussa 2017 Nuutinen teki KalPan kanssa kaksivuotisen jatkosopimuksen.


title: Mikko Nuutinen

text: Nuutinen on pelannut kolme nuorten ja yhden poikien maaottelun.


title: Saksan tulliliitto

text: Zollverein (Deutscher Zollverein, ) oli Saksan liiton aikainen saksalaissvaltioiden välinen tulli- ja kauppapoliittinen yhtymä. Sopimus Zollvereinista eli tulliliitosta allekirjoitettiin 22. maaliskuuta 1833 ja se astui voimaan 1. tammikuuta 1834.


title: Saksan tulliliitto

text: Preussilaisjohtoinen Zollverein korvasi Preussin ja Hessenin suuriherttuakunnan välisen tulliliiton ("Preußisch-Hessischer Zollverein"), keskisaksalaisen kauppaliiton ("Mitteldeutscher Handelsverein") ja eteläsaksalaisen tulliyhdistyksen ("Süddeutsche Zollvereinigung"). Preussin ohella tulliliitto koostui alkujaan Hessenin suuriherttuakunnasta, Hessenin vaaliruhtinaskunnasta, Baijerista, Württembergistä, Saksista ja thüringeniläisistä pikkuvaltioista. Vuonna 1836 siihen liittyivät Baden, Nassau ja Frankfurt. 1842 tullialue laajeni Luxemburgilla, Braunschweigilla ja Lippellä; vuonna 1854 niitä seurasivat Hannover ja Oldenburg. Siten Zollverein kattoi noin 425 000 neliökilometrin suuruisen alueen ennen Pohjois-Saksan liiton perustamista.


title: Saksan tulliliitto

text: Zollvereinin tavoite oli taloudellisten sisämarkkinoiden luominen ja taloudellisten kehysten yhtenäistäminen. Poliittisesti tulliliitto vahvisti Preussin asemaa ja edisti niin kutsutun Kleindeutsche Lösungin syntyä. Saksan keisarikunnan perustamisen jälkeen tulliliiton tehtävät siirtyivät keisarikunnalle. Luxemburg puolestaan kuului vuoteen 1919 asti saksalaiseen tullialueeseen, vaikkei osa Saksan valtakuntaa ollutkaan.


title: FC Swarovski Tirol

text: FC Swarovski Tirol oli itävaltalainen jalkapalloseura Innsbruckista. Seura toimi vuosina 1986–1992.


title: FC Swarovski Tirol

text: Swarovski Tirol perustettiin vuonna 1986, jolloin FC Wacker Innsbruckin nimi vaihdettiin FC Swarovski Tiroliksi. Kauden 1986–1987 UEFA-Cupissa Tirol selviytyi välieriin saakka, joissa IFK Göteborg voitti sen. Vuonna 1987 seuran päävalmentajaksi siirtyi Ernst Happel, jonka alaisuudessa Tirol voitti kaksi Itävallan mestaruutta sekä yhden Itävallan cupin. Vuonna 1992 seurasta syntyi uusi FC Tirol Innsbruck.


title: Kassel 12

text: Kassel 12 oli saksalainen Segelflugzeugbau Kassel -tehtaan koulutuskäyttöön valmistama liitolentokone, joka oli käytössä Saksassa 1920-luvulla.


title: Kassel 12

text: Lentoasema 2:n asevelvolliset kokosivat Kassel 12A -koneen vuonna 1935. Koneen ensimmäisen lennon lensi everstiluutnantti Rainer Ahonius Santahaminassa 28. maaliskuuta 1935. Kone (tunnus 13) oli käytössä Jämijärvellä kesällä 1936. Kone on nykyään näytteillä kunnostamattomana Päijät-Hämeen ilmailumuseossa.


title: Kaipiaisten taistelu

text: Kaipiaisten taistelu käytiin vuonna 1789 Venäjän ja Ruotsin välillä. Taistelu käytiin 15. heinäkuuta Kaipiaisissa, joka sijaitsee nykyään Kouvolan kaupungissa. Ruotsalaisten ja suomalaisten sotilaiden vetäytyminen Mäki-Kouvolaan aamulla 16. heinäkuuta päätti taistelun.


title: Kaipiaisten taistelu

text: Kenraali Lars Fredrik von Kaulbars hyökkäsi Kustaa III:n käskystä venäläisten Kaipiaisissa sijaitsevia asemia vastaan. Kaulbarsin pääjoukko käsitti noin 1 300 sotilasta. Kenraalin avuksi oli määrätty eversti Friesendorffin joukko-osasto, joka käsitti noin 1 000 sotilasta. Kaulbars hyökkäsi venäläisiä vastaan odottaen, että Friesendorfin osasto liittyisi taisteluun sen ollessa käynnissä. Eversti Friesendorff osasto koukkasi Enäjärven kautta. Osasto juuttui huonon tien takia maastoon ja ei ikinä päässyt mukaan päätaisteluun Kaipiaisissa.


title: Kaipiaisten taistelu

text: Ylivoimainen venäläinen noin 4 000 sotilaan osasto piti asemansa ja käynnisti kenraali Denisovin johdolla useita vastahyökkäyksiä. Kaulbarsin joukot onnistuivat torjumaan vastahyökkäykset. Nämä hyökkäykset kuitenkin tyrehdyttivät Kaulbarsin aloitekyvyn ja hän ei saanut hyökkäystä jatkettua. Taistelu päättyi noin kello 21:00 aikaan. Kaulbars päätti vetäytyä takaisin Mäki-Kouvolaan, koska Friesendorffin lisäjoukkoja ei saapunut ja hänen asemansa alkoi muodostua kestämättömäksi. Venäläiset häiritsivät vetäytymistä, joka päättyi seuraavana aamuna.


title: Kaipiaisten taistelu

text: Taistelussa Ruotsin armeija menetti kaikkiaan 265 sotilasta kaatuneina ja alle sata haavoittuneena. Paikallisen väestön sato kärsi joukkojen tallatessa pellot ja useita rakennuksia tuhoutui. Taistelun jälkeen Kustaa III jatkoi sotatoimia lähinnä Kymenlaakson alueella. Taistelu vaikutti osittain siihen ettei Hattujen sodassa menetettyjä alueita pystytty valtaamaan takaisin. Kustaa III olisi tarvinnut sotamenestystä Kaipiaisissa voidakseen jatkaa taisteluja Etelä-Karjalan suunnassa.


title: Black Power

text: Black Power on poliittinen slogan ja nimitys useille ideologioille, jotka tähtäävät afrikkalaistaustaisten ihmisten itsemääräämisoikeuden saamiseen. Sitä käytetään pääosin muttei pelkästään Yhdysvaltain afroamerikkalaisten toimesta. Black power -liike oli merkittävä 1960-luvun lopulla ja 1970-luvun alussa ja korosti etnistä ylpeyttä sekä mustaihoisten poliittisten ja kulttuurillisten säätiöiden perustamista, jotka ajaisivat mustaihoisten yhteisiä intressejä.


title: Think It Over

text: Think It Over on Uriah Heepin kappale vuodelta 1981. Kappale julkaistiin singlenä vuonna 1981, ja vuoden 1982 "Abominog"-albumilla siitä julkaistiin uusi versio. Vuoden 1981 alkuperäinen versio julkaistiin singlenä muun muassa Isossa-Britanniassa ja Italiassa.


title: Algirdas

text: Algirdas (1296–1377) oli Liettuan suuriruhtinaskunnan hallitsija vuosina 1345–1377. Algirdasin valtakaudella Liettuan alueet laajenivat syvälle rusien ja mongolien alueelle aina Mustallemerelle saakka. Hänen kuollessaan vuonna 1377 Liettua oli pinta-alaltaan Manner-Euroopan suurin valtio.


title: Algirdas

text: Jo ennen valtaannousuaan Algirdas oli hallinnut Vitebskiä mentyään naimisiin paikallisen ruhtinaan tyttären kanssa isänsä Gediminasin valtakaudella. Gediminasin kuoleman jälkeen vuonna 1341 Vilnan herruus ja sen kautta Liettuan suuriruhtinaan arvo päätyivät Jaunutikselle, joka ehti hallita vain vuodesta 1341 vuoteen 1345. Kun Saksalainen ritarikunta hyökkäsi Liettuaan talvella 1344/1345 Böömin ja Unkarin tukemana, päättivät Algirdas ja hänen veljensä Kęstutis kukistaa nuoremman veljensä Jaunutisin. Kęstutis valtasi Vilnan ja kutsui Algirdasin hallitsijaksi. Kęstutisista tuli puolestaan Trakain, Žemaitijan ja Podlasien alueiden ruhtinas. Aikalaiset pitivät Kęstutisia Algirdasin kanssahallitsijana.


title: Algirdas

text: Algirdasin valtakausi alkoi sodalla ritarikuntaa vastaan, jota komensi Kęstutis. Liettualaiset kärsivät tappion Strėvan taistelussa vuonna 1348 ja menettivät sen myötä vaikutusvaltansa Pihkovassa ja Novgorodissa. Samaan aikaan Puolan Kasimir hyökkäsi Galitsia-Volyniassa, jota hallitsi Aldigrasin veli Liubertas. Algirdas toimi puolestaan idässä, saavutti uudelleen yliotteen Rusissa ja valtasi myös kokonaan uusia alueita. Lyötyään mongolit Sinisten vesien taistelussa Liettua sai valtaansa alueet Dnestr- ja Bug-jokien väliltä, eli suurimman osan entisen Kiovan valtion alueista. Vallatun alueen ruhtinaaksi Algirdas asetti poikansa Vladimirin. Tuolloin Liettuan raja kulki vain parinkymmenen kilometrin päässä Moskovasta. Samaan aikaan hänen veljensä Kęstutis oli saanut aloitteen käsiinsä lännessä. Vuonna 1357 keisari Kaarle IV nosti esiin ajatuksen Liettuan kastamisesta, mutta Algirdas vaati vastineeksi Saksalaisen ritarikunnan maita Baltiassa ja näiden siirtämistä Liettuan itärajalle taistelemaan mongoleja vastaan. Ehtoihin ei suostuttu, ja ritarikunta hyökkäsi Liettuaan suurmestari Winrich von Kniprodenin johdolla vuonna 1362. Saksalaiset etenivät syvälle Liettuaan, mutta liettualaisten onnistui torjua heidän etenemisensä. Tilanteen pahetessa lännessä Algirdas taisteli idässä Tverin ruhtinaan puolella Moskovan suuriruhtinaskuntaa vastaan. Algirdasin joukot hyökkäsivät vuosien 1360 ja 1370 välillä kolmesti Moskovaan mutta epäonnistuivat jokaisella kerralla Kremlin valtauksessa. Algirdas kuoli vuonna 1377, ja hänet poltettiin roviolla yhdessä muun muassa ratsujensa kanssa. Algirdasin jälkeen valtaan astui hänen poikansa Jogaila.


title: Algirdas

text: Myytin mukaan Algirdas olisi ollut ortodoksi, vaikka tästä ei olekaan näyttöä. Algirdas oli naimisissa yhteensä kahden ortodoksisen rusilaisen ruhtinattaren kanssa, ja hän rakennutti ortodoksisen kirkon Vilnaan. Hänen tiedetään kuitenkin esimerkiksi määränneen tapettavaksi kolme ortodoksisuuteen kääntynyttä hovimiestään, jotka olivat rikkoneet kieltoa levittää kristinuskoa julkisesti. Tapetuista hovimiehistä Antonista, Ioannista ja Eustasiuksesta tehtiin ortodoksisen kirkon pyhimyksiä. Algirdasin väitetyllä hautapaikalla lähellä Maišiagalan kaupunkia aloitettiin arkeologiset kaivaukset vuonna 2009.


title: Bleeding Me

text: Bleeding Me on Metallican kuudennen studioalbumin Load seitsemäs kappale.


title: Bleeding Me

text: Kappaletta ei koskaan julkaistu kaupallisena singlenä. Tosin mainossingleä levitettiin radioasemille vuonna 1997. Samana vuonna kappale saavutti kuudennen sijan Mainstream Rock-listalla.


title: Bleeding Me

text: Kappale on ajoittain esiintynyt Metallican live-settilistoilla julkaisunsa jälkeen, mukaan lukien livealbumilla S&M.


title: Bleeding Me

text: On useita spekulaatioita siitä, mistä kappale kertoo. Yksi teoria on, että se kertoo taistelusta riippuvuutta vastaan. Metallican entinen basisti Jason Newsted uskoo, että se kertoo henkilöstä, joka kokee henkistä kidutusta.


title: Bleeding Me

text:
Metallican laulaja James Hetfield selitti, mistä kappale kertoo vuonna 2001 Playboy-lehden haastattelussa:
""Loadin aikoina minusta tuntui, että haluan lopettaa juomisen." "Tunsin, että jään paitsi jostakin. Kaikki muut näyttivät niin onnelliselta koko ajan. Haluan itsekin olla onnellinen." "Suunnittelin elämääni krapulan ympärille: "Misfits soittaa kaupungilla perjantai-iltana, joten lauantai on krapulapäivä." Menetin paljon päiviä elämästäni. Käytyäni terapiassa vuoden ajan opin itsestäni paljon. On paljon asioita jotka jättävät arpia, kun kasvaa. Eikä tiedä miksi. Bleeding Me kertoo siitä: yritin vuotaa kaiken pahan pois ja saada kaiken pahuuden ulos minusta. Kun kävin terapiassa, huomasin paljon rumia asioita. Pimeän kohdan itsessäni."


title: Bleeding Me

text: Toisessa haastattelussa Hetfield kommentoi, mitä Metallican muut jäsenet tunsivat sanoista. "Mistä olisin voinut tietää, tunsivatko muut jäsenet sanat yhtä voimakkaasti kuin minä? Olisin voinut laulaa kappaleen kyynel silmässä ja muut eivät olisi ehkä välittäneet yhtään."


title: Bleeding Me

text: Kappaleen demo oli myös nimeltään "Bleeding Me" ja se äänittivät Hetfield ja Lars Ulrich Ulrichin kotistudiossa 7. huhtikuuta 1995.


title: Better Than You

text: Better Than You on Metallican seitsemännen studioalbumin ReLoad viides kappale. Sen nimi oli alun perin "Better". Kappale voitti Grammyn vuonna 1998 parhaasta heavy metal-esityksestä. Kappale kertoo ihmisestä, joka haluaa aina olla toista parempi. Yhtye jammaili kappaletta ensimmäisen kerran Lontoossa vuonna 1995.


title: Better Than You

text: 1998 CD promo


title: Patajärvi

text: Patajärvi on Muuratjärveen Mattilanjokea pitkin laskeva melko pieni järvi Jyväskylän Korpilahdella Tikkalan kylän länsipuolella. Siinä ei ole paljon saaria. Siihen pistäviä harjuisia niemiä ovat Saarenniemi ja Vuohiniemi. Järven pinnankorkeus on 90,4 metriä.


title: Plaça del Centren metroasema

text: Plaça del Centre on Barcelonan metron linjan 3 asema. Se sijaitsee Les Cortsin ja Sants-Montjuïcin alueiden rajalla lähellä Barcelona Santsin rautatieasemaa.


title: Plaça del Centren metroasema

text: Plaça del Centren asema avattiin vuonna 1975 espanjankielisellä nimellä Plaza del Centro. Aluksi se oli osa silloista 3B-linjaa. Vuonna 1982 linjojen uudelleenjärjestämisen yhteydessä asemasta tuli osa nykyistä linjaa 3 ja sen nimi muutettiin katalaaninkieliseen asuunsa.


title: Ill Bill

text: Ill Bill (William Braunstein, 14. heinäkuuta 1972) on yhdysvaltalainen rap-artisti. Hän on yhtyeiden La Coka Nostra ja Non Phixion jäsen. Hän on horrorcore-artisti Necron isoveli.


title: William Bickerton

text: William Bickerton (15. tammikuuta 1815-17. helmikuuta 1905 oli eräs myöhempien aikojen pyhien liikkeen johtajia. Hänen perustamansa kirkko, Jeesuksen Kristuksen kirkko (bickertonilaiset) on nykyään kolmanneksi suurin myöhempien aikojen pyhien liikkeen yhteisö.


title: William Bickerton

text: Bickerton syntyi Kyloessa Northumberlandissa Yhdistyneessä kuningaskunnassa 15. tammikuuta 1815 metodistiperheeseen. Aikuistuttuaan hän muutti Yhdysvaltoihin, jossa hän työskenteli kaivosmiehenä.


title: William Bickerton

text: Bickerton ei kuulunut Myöhempien Aikojen Pyhien Jeesuksen Kristuksen kirkkoon profeetta Joseph Smithin elinaikana. Kun kiihtynyt väkijoukko lynkkasi Joseph Smithin 27. kesäkuuta 1844, hänen seuraajansa ajautuivat riitaan kirkon laillisesta päämiehestä ja Smithin seuraajasta. Sidney Rigdon, eräs Smithin läheisimmistä työtovereista, katsoi olevansa Smithin laillinen seuraaja, koska hän oli ollut profeetan ensimmäinen neuvonantaja ja ensimmäisen presidenttikunnan ainut hengissä oleva jäsen. Lisäksi hän väitti Smithin itsensä kutsuneet hänet "profeetaksi, näkijäksi ja ilmestyksensaajaksi". Kahdentoista apostolin koorumin vanhin, Brigham Young taas katsoi, ette kirkolle tullut ensi alkuun valita johtajaa lainkaan, vaan johdon tuli siirtyä väliaikaisesti koko kahdentoista apostolin koorumille.


title: William Bickerton

text: Kun Young julistautui virallisesti Smithin seuraajaksi ja alkoi johtaa seuraajiaan länteen, kohti Suuren suolajärven laaksoa, nykyistä Utahia, Rigdon ilmoitti perustavansa oman kirkon, Siionin lasten Jeesuksen Kristuksen kirkon. Bickerton liittyi Rigdonin johtamaan ryhmään vuonna 1845. Rigdon halusi ottaa kirkossaan käyttöön myöhempien aikojen pyhien liikkeen alkuaikoina käytetyn omaisuuden yhteyden, mikä kuitenkin osoittautui kohtalokkaaksi. Rigdonin johtama liike hajosi jo 1847. Bickerton liittyi vuonna 1851 Myöhempien aikojen pyhien Jeesuksen Kristuksen kirkon jäseneksi, mutta Brigham Youngin vaadittua häntä hyväksymään moniavioisuuden periaatteen hän kieltäytyi ja erosi kirkosta 1852. Bickerton totesi tulevansa mieluummin Jumalan hylkäämäksi kuin hyväksyvänstä tällaisen periaatteen. Bickerton alkoi koota ympärilleen joukkoa, joka piti elossa myöhempien aikojen pyhien sanomaa ja tutki Raamattua sekä Mormonin kirjaa. Bickerton kertoi myös nähneensä näkyjä, joissa Jumala vaati häntä julistamaan evankeliumia. 1861 Bickerton kertoi vihkineensä Jumalan ohjeiden mukaan kaksitoista miestä apostoleiksi, ja heinäkuussa 1862 Jeesuksen Kristuksen kirkko järjestettiin virallisesti Green Oakissa, Pennsylvaniassa.


title: William Bickerton

text: Bickertonin kirkko valmistutti tuota pikaa oman käännöksensä Mormonin kirjasta italiaksi, ja lähetyssaarnaajia lähetettiin saarnaamaan Itärannikon italialaisten siirtolaisten keskuuteen. Italialaissyntyisten jäsenten määrä on kirkossa vieläkin merkittävä. Kirkko lähetti myös saarnaajia intiaanien pariin, aluksi Kansasiin.


title: William Bickerton

text: Bickerton pysyi perustamansa kirkon johdossa aina vuoteen 1880, jolloin William Cadman tuli hänen seuraajakseen. Jotkut kirkon Kansasissa eläneet jäsenet syyttivät Bickertonia aviorikoksesta. Vaikka Bickerton vakuutteli syyttömyyttään, kirkon johtava neuvosto katsoi hänet syylliseksi ja erotti hänet kirkosta. Vuonna 1902 hän liittyi uudestaan perustamansa kirkon jäseneksi, ja hän pysyi uskollisena kirkon jäsenenä aina kuolemaansa asti tammikuussa 1905.


title: William Bickerton

text: Bickerton meni naimisiin Dorothy Bremingerin kanssa 1845. Pariskunnalla oli yksi poika, James, ja kuusi tytärtä: Eliza Ann, Clara Virginia, Angeline Ann, Josephine ja Florence. Dorothyn kuoleman jälkeen Bickerton meni naimisiin Charlotte Hibbsin kanssa 1863. Heille syntyi yksi lapsi, William Alma.


title: Morsiusharso

text: Morsiusharso ("Gypsophila paniculata") on kohokkikasvien ("Caryophyllaceae") heimoon kuuluva ruohovartinen kasvi, jota käytetään yleisesti myös koristekasvina.


title: Morsiusharso

text: Morsiusharso on monivuotinen ja runsaasti haarova. Varret ovat tanakat, ainakin yläosasta kaljuja ja pituudeltaan noin 20–90 cm pitkiä. Varret ja lehdet ovat sinivihreitä. Lehtien muoto vaihtelee suikeista kapean kolmiomaisiin. Kukinto on tiheähkö, runsaskukkainen viuhko. Kukkaperät ovat tavallisesti verhiötä lyhyempiä, 2,5–5 mm pitkiä. Verhiö on kellomainen, valkojuovainen ja viisiliuskainen. Ulkoverhiö puuttuu. Valkoinen teriö on 4–6 mm leveä, noin 1,5 kertaa verhiön pituinen. Terälehdet ovat kynnelliset. Emin vartaloita on kaksi kappaletta. Suomessa morsiusharso kukkii heinä-elokuussa. Hedelmä on 2 mm mittainen, neliliuskaisesti aukeava kota.


title: Morsiusharso

text: Morsiusharso kasvaa alkuperäisenä Saksasta, Unkarista ja Romaniasta itään aina Länsi-Siperiaan asti. Lajia kasvaa myös Kaukasuksen alueella ja Iranin pohjoisosissa. Sitä tavataan monin paikoin myös satunnaisena viljelykarkulaisena, muun muassa Fennoskandiassa ja Benelux-maissa sekä monin paikoin myös Pohjois-Amerikassa. Suomessa morsiusharsoa on tavattu harvinaisena villiintyneenä tai satunnaisena uustulokkaana eri puolilta maata Etelä-Lappia myöten.


title: Morsiusharso

text: Villiintyneenä morsiusharsoa tavataan pihoilla, joutomailla ja lastauspaikoilla.


title: Morsiusharso

text: Morsiusharso on suosittu leikkokukka, jota viljellään ympäri maailmaa. Lajista on jalostettu myös kerrottukukkaisia ja vaaleanpunaisia lajikkeita. Sitä voidaan käyttää myös kuivakukkana.


title: Craig Gardner

text: Craig Gardner (s. 25. marraskuuta 1986 Solihull, Englanti, Yhdistynyt kuningaskunta) on englantilainen jalkapalloilija, joka edustaa Englannin Valioliigan West Bromwichia. 180 senttimetriä pitkän Gardnerin pelipaikka on puolustuksen oikealla laidalla tai keskikentän keskellä.


title: Craig Gardner

text: Gardner on Aston Villan kasvatti, joka allekirjoitti ensimmäisen ammattilaissopimuksensa 31. tammikuuta 2005. Ensiesiintymisensä Valioliigassa hän teki samana vuonna 26. joulukuuta Evertonia vastaan pelatussa ottelussa. Gardner teki uuden nelivuotisen sopimuksen elokuussa 2007. Kaudella 2009–2010 hän pelasi vain yhden ottelun loukkaantumisen vuoksi. Kaikkiaan hän pelasi Aston Villassa lähteestä riippuen 58 tai 59 valioliigaottelua, joissa teki viisi maalia. UEFA-cupissa hän pelasi karsintapelit mukaan lukien yhdeksän ottelua ja Eurooppa-liigan karsinnoissa yhden pelin. 4. tammikuuta 2010 uutisoitiin kuitenkin, että Birmingham valmisteli Gardnerista 3,5 miljoonan punnan tarjousta. Aston Villa hylkäsi ensimmäisen tarjouksen, mutta hyväksyi seuraavan, ja Gardner allekirjoitti 26. tammikuuta 4,5 vuoden sopimuksen Birminghamin kanssa.


title: Craig Gardner

text: Gardner pelasi Birminghamissa puolentoista kauden aikana 42 valioliigaottelua, joissa teki kahdeksan maalia. Hän pelasi kaudella 2010–2011 kuusi ottelua Englannin liigacupissa mukaan lukien tappiollisen loppuottelun Arsenalia vastaan. Heinäkuussa 2011 Gardner siirtyi Sunderlandiin. Hän pelasi kaudella 2013–2014 liigacupissa viisi ottelua, myös tappiollisen loppuottelun Manchester Cityä vastaan. Kaikkiaan hän pelasi Sunderlandissa 81 valioliigaottelua, joissa teki 11 maalia.


title: Craig Gardner

text: Gardner siirtyi Valioliigan West Bromwichiin ilmaisella siirrolla kesällä 2014. Kahdella ensimmäisellä WBA-kaudellaan hän pelasi yhteensä 69 valioliigaottelua, joissa teki kuusi maalia.


title: Craig Gardner

text: Gardner pelasi Englannin alle 21-vuotiaiden maajoukkueessa 14 ottelua, joissa teki kaksi maalia. Hän pelasi kolmessa ottelussa alle 21-vuotiaiden EM-kilpailuissa 2009.


title: Sam Winchester

text: Samuel ”Sam” Winchester (s. 2. toukokuuta 1983) on kuvitteellinen hahmo ja toinen päähenkilö yhdysvaltalaisessa televisiosarjassa "Supernatural". Häntä esittää näyttelijä Jared Padalecki.


title: Sam Winchester

text: Sam Winchester syntyi 2. toukokuuta 1983 Lawrencessa, Kansasissa. Hän on John ja Mary Winchesterin toinen poika, ja hänellä on neljä vuotta vanhempi isoveli, Dean. Hänet on nimetty isoisänsä Samuel Campbellin mukaan.


title: Sam Winchester

text: Mary kuoli oudossa tulipalossa Samin ollessa kuuden kuukauden ikäinen, minkä jälkeen Johnille tuli pakkomielle löytää vaimonsa kuoleman aiheuttanut olento, joka myöhemmin paljastui demoniksi nimeltä Azazel. Tämän seurauksena Sam vietti lapsuutensa muuttaen kaupungista toiseen isänsä metsästyksen takia ja vuoteen 1997 mennessä hän oli vaihtanut yläastetta neljä kertaa. Dean oli jättänyt Samin nuorena monta kertaa pizzeriaan nimeltään Plucky's. Sam oli sieltä saanut suuren klovnikammon, ja pelkää kloveneja. Sam oppi jo nuorena puolustamaan itseään erilaisten elämäntapojen tuomia kanssakäymisiä vastaan. Nuorena, kun Sam kertoi isälleen pelkäävänsä pimeää, hänen isänsä antoi hänelle aseen. Toisin kuin veljensä Dean, Sam ei tahtonut tulevaisuutta metsästäen yliluonnollisia olentoja, joten hän päätti aloittaa oman elämänsä ja suuntasi lukemaan lakia Stanfordin yliopistoon, missä hän tapasi tyttöystävänsä Jessica Mooren. Jessica kuitenkin kuoli samalla tavalla kuin Mary Winchester, mikä sai Samin lähtemään Deanin mukaan ja jatkamaan metsästäjäelämää.


title: Sam Winchester

text: Sarjan alussa Sam opiskelee lakitiedettä Stanfordissa ja elää yhdessä tyttöystävänsä Jessica Mooren kanssa. Eräänä yönä Dean tulee kertomaan Samille, että heidän isänsä on kadonnut metsästysreissullaan ja pyytää apua veljeltään. Sam ei enää halua sekaantua yliluonnollisiin asioihin, mutta kun Jessica murhataan, hän päättää lähteä veljensä mukaan.


title: Sam Winchester

text: Kauden aikana veljekset etsivät isäänsä ja metsästävät urbaanilegendoiksi nimettyjä paranormaaleja olentoja, joita ovat muun muassa Wendigo, Verinen Mary ja muodonmuuttajat. Toisistaan vieraantuneiden veljien suhde muotoutuu jälleen läheisemmäksi tarinan edetessä. Myöhemmin Sam huomaa omaavansa kyvyn nähdä unissaan tulevia tapahtumia. Myöhemmin sarjassa paljastuu, että ennen Maryn surmaamista, Azazel oli juottanut Samille omaa vertaan, mikä selittää hänen yliluonnollisen taitonsa.


title: Sam Winchester

text: Perhetuttunsa Bobby Singerin avulla veljekset lopulta löytävät isänsä demonien käsistä. He pelastavat hänet, mutta saavat tietää tämän olevan Azazelin vallassa. John ottaa hetkeksi ruumiinsa hallinnan ja anelee Samia tappamaan tämän, mutta Sam ei kykene tähän ja Azazel pakenee Johnista. Kun kolmikko on ajamassa demonin perässä, rekka törmää heihin ja he loukkaantuvat vakavasti.


title: Sam Winchester

text: Sam ja John selviävät vakavimmitta vammoitta kolarista, mutta Deanin tila on kriittinen. Kun mitään ei tunnu olevan tehtävissä, päättää John tehdä sopimuksen tienristeysdemonin kanssa ja vaihtaa oman henkensä poikansa henkeen. Dean paranee vammoistaan ja John kuolee, mikä kasvattaa veljien kostonhalua. Johnin kuoleman jälkeen Sam ei enää halua palata opiskelemaan vaikka Azazel kuolisi. Hän haluaa jatkaa isän uraa.


title: Sam Winchester

text: Kauden lopulla Azazelin suunnitelma paljastuu; hän on valikoinut joukon Samin ikäisiä henkilöitä ja sieppaa heidät hylättyyn kylään, missä heidän tulee taistella toisiaan vastaan ja voittaja päätyisi Azazelin joukkojen johtajaksi. Yksitellen mukaan joutuneet menettävät henkensä ja lopulta Jake Talley puukottaa Samin kuoliaaksi. Hänestä tulee Azazelin soturi ja hän onnistuu avamaan helvetin portin päästäen satoja demoneita vapaaksi. Dean päättää tehdä sopimuksen tienristeyksen demonin kanssa, ja saa vuoden elinaikaa. Sam herää henkiin, ja yhdessä Deanin kanssa he saavat vihdoin kukistettua Azazelin.


title: Sam Winchester

text: Sam yrittää epätoivoisesti keksiä keinon, jolla saada Dean irti sopimuksestaan. Hänestä ilmenee myös kylmempiä luonteenpiirteitä, hänen ollessa esimerkiksi valmis uhraamaan viattoman ihmisen hengen lukuisten muiden pelastamiseksi, toisin kuin aiemmilla kausilla, jolloin hän oli jyrkästi tätä vastaan.


title: Sam Winchester

text: Veljekset tapaavat demoni Rubyn, joka kertoo, että Deanin sopimus on demoni Lilithin hallussa. Ruby kertoo myös, että hän on kiinnostunut Samista ja tämän voimista. Hänellä on demoneiden tappamiseen luotu veitsi, jota he voivat käyttää taistelussa Lilithiä vastaan. Kauden lopulla, kun Sam ei monien yritysten jälkeen ole onnistunut kiertämään Deania ulos sopimuksestaan, koittaa Deanin viimeinen päivä. Lilith ottaa Rubyn valtaansa ja lähettää helvetinkoirat Deanin kimppuun. Sillä väliin hän yrittää tappaa Samin, mutta tähän hänen voimansa eivät toimi. Tämän jälkeen hän pakenee Rubyn ruumiista ja Sam kävelee kuolleeksi raadeltun Deanin luokse puhjeten itkuun.


title: Sam Winchester

text: On kulunut neljä kuukautta Deanin kuolemasta. Dean herää naarmuitta haudassaan ilman tietoa henkiinheräämisestään. Hän löytää Samin ja Bobbyn ja veljekset kokevat onnellisen jälleennäkemisen. Deanin kuoleman jälkeen Ruby oli ottanut yhteyttä Samiin ja kouluttanut tätä käyttämään voimiaan demonien manaamiseen. Sam ei kuitenkaan kerro tästä Deanille, koska tämän viimeinen toive oli, että Sam ei käyttäisi enää voimiaan.


title: Sam Winchester

text: Selviää, että enkeli Castiel on palauttanut Deanin, jotta tämä voisi auttaa estämään Luciferia käynnistämästä maailmanloppua rikkomalla 66 sinettiä. Kun Dean saa tietää Samin voimista, hän on raivoissaan ja käskee veljeään pysymään erossa Rubystä. Sam myöhemmin lupaa olla käyttämättä voimiaan, mutta rikkoo lupauksen pian. Sam ja Dean saavat myöhemmin tietää, että heillä on velipuoli Adam, joka kuitenkin saa surmansa ennen kuin he ehtivät tavata.


title: Sam Winchester

text: Myöhemmin paljastuu, että Sam on juonut demonien verta tullakseen vahvemmaksi Lilithiä vastaan. Manaamisen sijaan hän pystyy suoraan tappamaan demonin, mikä pelottaa Deania. Dean ja Bobby lukitsevat Samin Bobbyn turvahuoneeseen, josta mikään yliluonnollinen ei pääse läpi. Sam kärsii vakavia vieroitusoireita, esimerkiksi hallusinaatioita muun muassa äidistään, mutta myöhemmin Castiel vapauttaa hänet. Sam menee Rubyn luokse ja juo hänen vertaan. Dean jäljittää Samin ja riitelee hänen kanssaan maailmanlopun estämisen keinosta. Veljekset ajautuvat tappeluun, minkä päätteeksi heidän tiensä eroavat.


title: Sam Winchester

text: Kauden lopussa Dean saa tietää, että enkelit ovat käyttäneet heitä hyväkseen, ja että he haluavat Luciferin vapaaksi tuhotakseen tämän saadakseen paratiisin maailmaan. Lilithin kuolema rikkoo viimeisen sinetin, mitä Sam ei tiedä, vaan luulee, että Lilith on vastuussa viimeisen sinetin rikkomisesta. Sam alkaa katua tekojaan, mutta Ruby manipuloi hänet jatkamaan tehtäväänsä. He löytävät Lilithin ja Sam onnistuu tappamaan hänet kuluttaen voimansa samalla loppuun. Ruby paljastaa, että hän on ollut alusta alkaen Luciferin vapautumisen kannalla. Sam järkyttyy, ja kun Dean tulee paikalle, veljet tappavat Rubyn tämän omalla veitsellä. Sam pyytää veljeltään anteeksi, samalla kun lattiaan muodostuu portaali, josta Lucifer pääsee ulos.


title: Sam Winchester

text: Portaalin auetessa Sam ja Dean siirretään turvaan tuntemattoman tahon toimesta. Sam tuntee syyllisyyttä käynnistettyään maailmanlopun. Sam ja Dean päättävät lähteä omille teilleen Samin uskoessa olevansa liian vaarallinen. Sam näkee myöhemmin unen Jessicasta, joka kysyy Samin tulevaisuuden suunnitelmista. Äkkiä Jessica muuttuu Luciferiksi, joka kertoo Samin olevan hänen "välikappaleensa", eli Sam on oikea henkilö antamaan ruumiinsa Luciferin valtaan, ja että ajan tullen Sam suostuisi tähän.


title: Sam Winchester

text: Dean joutuu vaihtoehtoiseen tulevaisuuteen vuoteen 2014, jolloin Sam on suostunut Luciferin välikappaleeksi. Palattuaan omaan aikaansa hän yhdistää voimansa Samin kanssa, jotta he voisivat auttaa toisiaan pysymään ihmisinä. Dean saa myös tietää, että hän on arkkienkeli Mikaelin välikappale, jonka tulisi taistella Luciferia vastaan. Enkelit yrittävät manipuloida eri keinoin veljeksiä suostumaan välikappaleeksi esimerkiksi luomalla erilaisia maailmoja, mutta Sam ja Dean eivät suostu taipumaan.


title: Sam Winchester

text: Myöhemmin veljekset saavat tietää, että Neljän ratsumiehen sormuksilla kykenee avamaan Luciferin häkin portin. Samille paljastuu, että Ruton demoniavustaja on hänen Stanfordin aikainen ystävänsä Brady, joka oli osallisena Jessican kuolemassa. Katkera Sam janoaa kostoa ja saatuaan tietää Ruton olinpaikan, hän murhaa Bradyn.


title: Sam Winchester

text: Kun todennäköisyydet Luciferin sieppaamiseen käyvät vähiin, Sam päättää suostua Luciferin välikappaleeksi. Saatuaan kaikki neljä sormusta, Dean päättää hyväksyä Samin päätöksen. Sam saa Deanin lupaamaan, ettei tämä yritä pelastaa häntä ja käskee hänen palata entisen tyttöystävänsä Lisan luokse. Dean ja Bobby juottavat Samille demoniverta, jotta hän olisi tarpeeksi voimakas vastustamaan Luciferia ollessaan tämän vallassa. Adam herätetään henkiin ja Mikael ottaa hänet valtaansa. Sam ja Dean menevät Luciferin luo ja Sam suostuu hänen välikappaleekseen. Sam menee tajuttomaksi Luciferin siirtyessä häneen, minkä jälkeen Dean avaa sormuksilla Luciferin häkin. Sam herää ja sanoo kykenevänsä pitämään Luciferia hallinnassaan, mutta todellisuudessa hän onkin Lucifer, joka sieppaa sormukset ja katoaa paikalta.


title: Sam Winchester

text: Luciferin piilopaikassa Sam yrittää peilin kautta taistella Luciferia vastaan. Lucifer kuitenkin väittää haluavansa Samin parasta ja paljastaa, että tärkeät henkilöt Samin menneisyydessä, kuten hänen tanssijaisparinsa ja opettajansa, ovat olleet Azazelin demoneita. Kun Lucifer ja Dean myöhemmin ottavat yhteen, Dean jää alakynteen. Kun Lucifer huomaa lelusotilaan Deanin autossa, tämä laukaisee Samin muistot ja hän kykenee ottamaan vallan ruumiistaan. Mikael ilmestyy paikalle pysäyttääkseen Samin, mutta Sam avaa Luciferin häkin ja hyppää sisään vetäen Mikaelin mukanaan. Murtunut Dean palaa Lisan luokse ja eräänä iltana heidän syödessään keittiössä Samin nähdään katselevan heitä ulkona.


title: Sam Winchester

text: On kulunut vuosi, minkä jälkeen Sam ja Dean kohtaavat jälleen. Sam on ollut tuntemattomasta syystä elossa koko ajan, mutta ei halunnut ottaa yhteyttä Deaniin ja pilata tämän uutta elämää. Samin henkiin herättänyt on palauttanut myös veljesten isoisän, Samuelin. Metsästäessään yhdessä, Dean huomaa Samissa entistä kylmemmän ja väliinpitämättömän puolen, ja lopulta paljastuu, että Sam ei omistaa enää sielua. Selviää, että hänen sielunsa on Luciferin häkissä. Demoni Crowley kykenee auttamaan heitä palauttamaan Samin sielun, mutta vastapalvelukseksi he joutuvat tekemään yhteistyötä hänen kanssaan. Crowley kuitenkin on huijannut veljeksiä, joten veljekset tappavat hänet Castielin avustuksella. Sam saa kuitenkin sielunsa takaisin vaurioituneena Kuoleman avustuksella, mutta Kuolema on onnistunut parantamaan Samin sielun ainakin vähäksi aikaa.


title: Alexander Dale Oen

text: Alexander Dale Oen (21. toukokuuta 1985 Rong, Øygarden, Norja – 30. huhtikuuta 2012 Flagstaff, Arizona, Yhdysvallat) oli norjalainen uimari. Hän on rintauinnin olympiamitalisti, maailmanmestari ja kolminkertainen Euroopan-mestari.


title: Alexander Dale Oen

text: Dale Oen sijoittui junioreiden EM-kilpailuissa Glasgow’ssa 2003 toiseksi 100 metrin rintauinnissa. Montrealin MM-kilpailuissa 2005 hän oli samassa lajissa seitsemäs. Vuonna 2006 hän sai 100 metrin rintauinnissa pronssia Shanghain lyhyen radan MM-kilpailuissa ajalla 59,16, hopeaa Budapestin pitkän radan EM-kilpailuissa ajalla 1.00,63 ja pronssia Helsingin lyhyen radan EM-kisoissa ajalla 58,70. Melbournen MM-kilpailuissa 2007 hän sijoittui samassa lajissa kahdeksanneksi.